Ингушетиядаги масжид олдида автомобиль портлади\n17:57 / 11.03.2016\nРоссиянинг Назран шаҳридаги Носир-Кортов масжидида ўтаётган жума ибодати вақтида масжид яқинида автомобиль портлади. Бу ҳақда Ингушетиядаги ҳуқуқни муҳофаза қилиш органларига асосланган ҳолда ТАСС ахборот агентлиги хабар тарқатган.\nДастлабки маълумотларга кўра, портловчи қурилма орқали портлаш содир этилган.\n"Бу автомобилдаги газ баллони портлаши эмасди. Кучли портловчи қурилма ҳаракатга келди", дейди манба. Унинг айтишича, 5 кг тротил эквивалентидаги портлаш рўй берган.\nЖабрланувчилардан бирининг айтишича, портловчи қурилма ўрнатилган ВАЗ-2107 автомобили кишилар масжидга кириб кетганидан кейин шу ҳудудга кириб келган. Жабрланувчи шахс Ингушетия республика клиникасига оғир аҳволда келтирилган.\nХабарда айтилишича, бу воқеа Москва вақти билан соат 13:40да рўй берган. Қурилма ўрнатилган автомобиль бутунлай яроқсиз ҳолга келган, портлаш атрофдаги 5 машинага таъсир кўрсатган.\nАйни вақтда махсус гуруҳлар ҳодиса тафсилотларини ўрганишмоқда.


kitapxana.com - Блог - Жаңалықлар - Сәлем дүнья!\n19 December 2013 / admin\nТаза бағдарламаластырыў тилин үйренип баслаған бағдарламашы (программист) биринши болып 'Сәлем дүнья' (Hello World) дәстүрин дүзгени сыяқлы, бизде блогымыздың биринши мақаласын усындай атама менен баслаўға қарар еттик.\nБул блогтың бас мақсети, сайтта болып атырған барлық өзгерислерди оқыўшыларға жеткизип турыў. Жаңа китаплар қосылдыма яки сайтта таза имкәниятлар жаратылдыма, барлығын усы блогымыз арқалы сәўлелендирип турыўға нийет етип отырмыз. Блог мақалаларына силтемени социал тармақлардағы бетлеримиз арқалыда бөлисиўди режелестирдик, соның ушын сайттың төменинде келтирилген социал тармақлардағы силтемелерге итибарыңызды қаратып өтсеңиз болады.\nБул сайтты тек ғана оқыўшы ретинде пайдаланбай, сайттың раўажланыўынада өз үлесиңизды қосасыз деген үмиттемиз. Буның ушын биринши нәўбетте китаплар базамызды көбейтиўге жәрдемиңиз керек. Сондай-ақ, сайт қәте-кемшиликлери, яки жаңа пикир ҳәм идеяларыңыз болса, Байланыс бетинде келтирип өтилген жоллардың бири менен байланысыўыңызды сорап қаламыз.


Тожик уламоси: Биз Россияни қувватлашимиз керак - BBC O'zbek\nТожик уламоси: Биз Россияни қувватлашимиз керак\nТожикистонлик таниқли диний уламо Ҳожи Акбар Тўражонзода Би-би-си Рус хизматига интервью бериб, расмий Душанбе Украина масаласи бўйича Россияни қувватлашини билдириши кераклигини айтган.\nНуфузли мусулмон руҳонийси фикрича, Москва Қримни Россияга қўшиб олиб, тарихий адолатни тиклаган ва Украинанинг янги ҳукуматининг қон тўкилишига олиб келган ҳаракатлари катта хато бўлган.\nУ шунингдек, замонавий дунёда ҳудудий масалаларни ҳал қилишда Россия ўзининг таъсири ва қудратидан фойдаланган ягона давлат эмас деб билади.\nҲози Акбар Тўражонзода Тожикистон ва ундан ташқарида нафақат диний уламо, балки сиёсатчи сифатида ҳам таниқли. Мамлакатда (1992-1997) йилларда кечган фуқаролар урушида Тўражонзода бирлашган тожик мухолифатининг раҳбарларидан бири бўлган ва унинг исломий қанотини бошқарган.\nДиний уламо 1997 йил Москвада тинчлик келишуви имзолангандан сўнг ватанига қайтган. У Раҳмон бир муддат Раҳмон ҳукуматида ҳам ишлади, истеъфога чиққандан сўнг яна диний фаолиятга қайтди.\nҲожи Акбар Тўражонзода билан Би-би-си мухбири Анора Саркорова суҳбатлашган.\nБи-би-си: Май ойи бошида Тожик давлат телеканалларида намойиш этилган лавҳада, ака-ука Тўражонзодалар Сурия мухолифати билан алоқадорликда ва у ердаги аксилҳукумат ҳаракатларга тожик ёшларини юбораётганликда айбланган. Сизнинг шогирдларингиз ҳақиқатдан Сурияда бўлишганми?\nҲожи Акбар Тўражонзода: Бу яққол ташвиқот лавҳа. Махсус хизматлар томонидан ушланган ёш йигитлар камера қаршисида кўрсатма берганлар. Биз ҳаммамиз жуда яхши биламиз, бизнинг кучишлатар тизимларимизда одамлардан кўрсатма беришга мажбурлаш учун турли усулларни қўллашларини. Балки, уларни бизга қарши кўрсатма беришга мажбурлашгандир. Мен таъкидлайман, бу ёш йигитлар билан таниш эмасман. Улар ҳеч қачон мен ва укаларимда ўқишмаган. Бизнинг оиламиздаги бирор киши бу одамлар қандай қилиб Сурияга бориб қолганларига алоқалари йўқ.\nБи-би-си: Расмий Душанбе Суриядаги урушда қанча тожик фуқаролари борлигини келтиршга қийналади. У ерда тожиклар нима қилишади? Бу жиҳодми, пулми ёки ғоя?\nҲожи Акбар Тўражонзода: Суриядаги жангларда қатнашаётган тожикларнинг аксарияти салафитлар. Салафизмнинг ғоявий тарафдорлари ёки шунчаки салафий оқими гуруҳлари таъсирига тушиб қолганлар Эронга қаршилар, шиаларга қарши курашаётганлар. Улар Сурия мухолифати томонида туриб уруш қилмоқдалар. Бу мухолифатни Ғарб дастаклаб келяпти. Мен ишонаманки, Ғарбнинг норозилига асосий сабаб Ассад режими эмас. Шу билан бирга мен Сурия халқининг талаби тўғрилигини тан оламан - бир оила 40 йилдан буён қудратда.\nҲокимият эркин сайловлар орқали алмашиши керак. Шу билан бирга бугун дунёда диктаторлар бошқараётган давлатлар оз эмас, бироқ Ғарб улар билан мулоқот қилмоқда. Ғарбнинг Сурия масаласида хавотири нимада? Бундай олиб қаралса, Башар Ассад ва унинг отаси ҳеч қачон Ғарбга, АҚШ ва Исроилга қарши чиқмаган. Бунинг асосий сабаби Дамашқнинг Теҳрон билан яқин алоқаларига бориб тақалади. Сурия Эрон ва Ливаннинг шиа Ҳезболлоҳ ҳаракатининг ўртасида ўзига хос кўприк вазифасини ўтайди.Ҳезболлоҳ Исроилнинг асосий бош оғриғи саналади. Ғарбнинг мақсади- Эронга яқин Башар Ассад ҳукуматини ағдариб, Теҳронга қаршиларни ҳокимиятга келтириш. Бу Эрон ва Ҳезболлоҳ алоқаларини заифлаштиришга имкон беради.\nСурияда жанг қилаётган тожиклар у ерга пул учун кетишмайди. Улар жиҳод ҳақида гапирашади. Лекин шуни унутмаслик лозимки, ўз ҳукуматига қарши жиҳодни энг аввало сурияликларнинг ўзи эълон қилиши керак. Бегоналарга бу нима учун керак? Ташвиқот машинаси яхши ишлайди. Салафитлар Тожикистонда расман тақиқланган. Лекин ҳукумат салафийлик асосий ғоя бўлган араб давлатлари билан алоқани бузмаслик учун бунга кўз юмади.\nБи-би-си: Сизнинг охирги баёнотингиз анча кескин оҳангда янгради. Сиз Душанбедан оилангизни таъқиб ва таҳдид қилишни тўхтатишни талаб қилдингиз.\nҲожи Акбар Тўражонзода: Охирги йиллар биз ҳукумат томонидан катта босимларни ҳис қилмоқдамиз. Буни давлат оммавий ахборот воситалари орқали кўриш, эшитиш ва ўқиш мумкин. Бизни қоралаш, ҳақорат қилиш, диндорлар орасида мавқеимизни кучсизлантириш учун бутун бир фабрика ишлаяпти.\nБиз ватанимизни, халқимизни ва давлатимизни севамиз. Шу билан бирга бизнинг динга ва инсон ҳақларига талуқли масалаларда бизнинг қарашларимиз расмий Душанбе билан тўғри келмаяпти.\nМасалан биз 18 ёшгача бўлган ёшларнинг масжидларга қатнашини тақиқлайдиган қонунни қаршимиз. Биз давлат идоралари, мактаб ва олий ўқув юртларида ҳижоб кийишни тақиқлашга қарши чиқамиз. Бу ислом талаби. Қандай қилиб Аллоҳнинг талабини тақиқлаш мумкин. Биз масжидларга бориш ва ҳижоб ўраш нега тақиқланганинг асл сабабини билишни истаймиз. Биз ахир мусулмонмизку.\nБи-би-си: Сизнингча, ҳукумат нимадан қўрқаяпти?\nХожи Акбар Тўражонзода: Мен ўйлашимча, бизни ёқтирмаслигининг асосий сабаби ҳукумат бизда сиёсий амбициялар бор деб билади. Мен яна бир марта такрорлайман, на мен, на укаларим ҳокимият учун курашмоқчи эмасмиз, давлатнинг ҳеч бир лавозими бизга керак эмас.\nАлбатта, биз тез-тез ҳукуматни танқид қилиб, ўз фикрларимизни билдириб келамиз.Бу ҳуқуқни бизга конституция беради.Бироқ бизнинг танқидимиз бизни мухолифат эканимизни англатмайди. Ҳукумат ўзгаради ва сайловлар тўғрисида мамлакат қонунларига асосан, лекин давлат доимо қолади.\nМен инқилобга қаршиман, ҳукуматни куч билан ағдариш тарафдори эмасман. Шу сабабли мен Майдон тарафдори эмасман.. Бизнинг оиламиз Януковичнинг ағдарилишини ноқонуний деб билади. Шунинг учун мен Украина масаласида Россия мавқеини қувватлайман. Айни пайтда Ғарб қонун, ҳуқуқлар таъминланиши кераклигини айтадиган Ғарб Украина мисолида Украина конституцияси бузилишига яққол кўз юмди.\nШу билан бирга мен шахсан Янукович ва унинг бошқариш усули тарафдори бўлган эмасман. Лекин аминманки, мухолифат Януковичнинг президентлик муддати тугагунича кутганида эди, мамлакатни парчаланишдан ва қон тўкилишдан сақлаб қолиш мумкин эди. Ана ўшанда Украина мухолифати янги президентлик сайловларида ғалабага эришар эди.\nУкраинадаги воқеалар менга 1992 йилда Тожикистондаги воқеаларни эслатди. Ўшанда қонуний сайланган президент Раҳмон Набиев қудратдан кетказилган эди. Сиз биласиз, бу нимага олиб келганини- кўп йиллик фуқаролик уруши, минглаб қурбонларга олиб келди.\nБи-би-си: Россиянинг Қримдаги ҳаракати аннексия эмасми?\nҲожи Акбар Тўражонзода: Мен Қримда референдум ўтказилиши ва уни Россияга қўшиб олинишини аннексия деб ҳисобламайман. Бу ҳудуд 300 йил олдин Россия империясига қўшилган эди. Бунгача Қрим Усмонли подшоҳлигига тегишли эди. Қрим ҳеч қачон Украина ери бўлмаган. Бу фақат қоғозда Совет даврида Россия томонидан Украинага берилган эди. Йилда икки марта мен Қримда бўламан ва у ердаги аҳолининг аксарияти русийзабонлар эканини, кўпроқ Россияга яқинлигини кўраман.\nБи-би-си: Сизнинг фикрингиз бўйича, Қримда русийзабонлар кўп бўлса, бу бегона ҳудудни босиб олишга имкон берар эканда, шундайми? Қримнинг туб аҳолиси бўлган Қрим татарлар билан қандай йўл тутиш керак унда?\nҲожи Акбар Тўражонзода: Бу Қрим халқининг иродаси бўлди. Уларни Россияга қўшилишга овоз беришга мажбур қилишдими? Йўқ. Референдум бўлдими? Ҳа. Албатта вақт кўрсатади, бу хато бўлдими ёки тўғрилигини. Қрим татарларини ҳуқуқлари бузилаётганига келсак, биласизми бу ерда холис баҳо бериш қийин. Россия оммавий ахборот воситалари ва халқаро матбуот қарама-қарши ахборотларни тарқатяпти.\nБи-би-си: Қримнинг Россияга қўшилиш тарихини хавфли ҳодиса деб билмайсизми? Собиқ Иттифоқнинг ҳудудида кўпгина тақдири ҳал қилинмаган баҳсли ҳудудлар бор. Энди Россиядан ўрнак олган бошқа давлатлар ҳам ўзларининг тарихий ҳақиқат нуқтаи назаридан ҳуқуқларини талаб қила бошлайди деб ўйламайсизми?\nҲожи Акбар Тўражонзода: Афсуски, қудратли давлатлар доим шундай йўл тутиб келганлар. АҚШ, Британия Фолклед ороллари билан, Хитой Япония ўзиники деб биладиган оролларни эгаллаб олиши. Шу ерда ҳақли савол туғилади. АҚШ, Британия ва бошқа қудратли давлатларга мумкин бўлган нарса Россияга нега мумкин эмас? Дунё ҳозир зўрларнинг ҳуқуқига тузилган. Сиёсат ҳеч қачон адолат, ахлоқ ва қадриятлар шартлари бўйича ҳаракат қилмаган. Бу ерда миллий масала ва геополитика рол ўйнайди. Мен Украина масаласида Россия тутган мавқеъни ёқламаётган тожик зиёлилари билан бир фикрда эмасман. Агар биз Россияни ўзимизга дўст давлат ва асосий стратегик ҳамкор деб билсак уни очиқчасига қувватлашимиз керак. Бу худди Оврўпо давлатлари АҚШни ва унинг режаларини қувватлагани каби. Тожикистон халқи ва ҳукумати Россия томонида бўлиши керак ва буни очиқ эълон қилиши керак. Бизни стратегик ҳамкорлик ҳақидаги келишув, икки фуқаролик ва муҳожирлар боғлаб туради.\nТожик уламолари: Биз Сурия мухолифати билан алоқада эмасмиз


Лимон навлари 3-мақола | АгроОлам.Uz\nБош саҳифа Иссиқхона Лимон навлари 3-мақола\nЛимон навлари 3-мақола\n«Майконский» нави. Бўйи ўртача(1,5 м), сербарг нав. Гуллари, кўпинча,\n4-5 тадан тўп-тўп. Пўсти юпқа, ғадир-будур. Узунчоқмеваси ниҳоятда хушбўй. Мевасинингўртача вазни130-140 гр, йилига100 тадан ортиқ ҳосил беради. Йиллар ўтиб тувакни катталиги мевани кўп беришига олиб келади.\n«Пандероза»нави. Бу дурагай нав(лимон помпельмус билан чатишган).\nЎтган асрнинг30-йилларида АҚШ дан келтирилган. У қисқа, йўғон шох ва\nқаттиқ думалоқ тўқ яшил барги баҳор ва ёз ойларида қийғос гуллаши билан\nбошқа лимонлардан фарқ қилади. Баъзан қаламча томир отаётган босқичда ҳам гуллашни бошлаши туфайли унинг ривожига тўсқинлик қилади. Йирик оқ гуллари, кўпинча попукка тўпланган бўлади. Гуллаш даврида янги новдалар\nўсишига имкон бериш учун ғунчаларнинг бир қисмини чилпиш лозим. Лимон 2 йилда ҳосилга киради. Меваси думалоқ ёки ноксимон, пўсти қалин(1 см.гача) қийғос гуллашига қарамай, одатда ҳосили кам бўлади: ўсимлик кўплаб туганакларини ташлаб юборади. Тўғри, мевасининг ҳажми бошқа навларникидан анча йирик бўлиб, ўртача500-700 гр. Мевасида лимон кислотаси деярли сезилмайди ҳам. Ранги оч яшил, уруғи кўп, 100 гр мағзида36 мг.дан ортиқ С витамини мавжуд. Мазкур нав узоқ вақт қийғос гуллаб туради. У шохларини шаклга солишга кам эҳтиёж сезади. Қаламчасидан осон кўпаяди.\n«Мир» нави. Бу Новогрузинский лимони ва сочинский апельсин навини\nчатиштириб яратилган. Бўии1,8-2 м, майда оқ гуллари якка-якка жойлашади,\nаммо кўпинча5-7 таси ғужумга тўпланади. Барча гуллар ҳосил тугади ва\nшунинг учун ҳар бир ғужумдаги5 тагача мева осилиб туриши билан бошқа\nнавлардан фарқланади. Думалоқ юпқа пўстлоқли меваси ниҳоятда хушбўй. У3-4 йилда ҳосилга киради, мевасининг ўртача вазни250-300 гр.\n«Лисбон» нави. Бу нав Америкадан келтирилган бўлиб, бўии баланд,\nсербарг, тикани кўпдир. Гуллари оқ, хушбўй. Юпқа пўстли узунчоқ меваси120-150 гр, уруғсиз(ёки жуда кам). Йилига60 тагача мева беради.\nМазкур нав бир томондан паст ҳароратга чидамли бўлса, бошқа жиҳати\nюқори ҳароратга, нам етишмаслигига бардош беради, ёруғликсевар.\n«Вилла Франка» нави. Нав АҚШ да яратилган. Ўрта бўйли, сербарг,\nшохлари пирамидасимон. Барглари йирик эмас, тухумсимон, гуллари майда.\nТиканлари кам, 2-3 йилда ҳосилга киради. Тухумсимон меваси ўртача\nкатталикда, пўсти деярли силлиқ. Меваси жуда мазали, вазнинг оғирлиги ўртача150-500 гр.гача бўлади.\n«Тошкент» нави. Ушбу»Тошкент» ва»Юбилейний» навларини\nЗ.Фахриддинов яратган. Унинг бўйи ўртача, барглари тўқ яшил, гуллари майда. Йилига икки марта(баҳор ва кузда) гуллайди. 2-3 йили ҳосилга киради, кичик меваси(80-90 гр)нинг пўсти юпқа, ранги зарғалдоқ. Ерга экилганда бўии1,5 метрдан3 м.гача, мева оғирлиги200 гр бўлади.\nМазкур нав ёруғсевар ва ҳаво намлигига талабчан. Кам ҳолларда шакл\n«Юбилейний» нави. Бутаси паст бўйли, одатда1,5 м.дан ошмайди.\nБарглари тўқ яшил, йирик ва қалин. Оқ йирик гуллари15 тагача ғунчаси\nғужумга тўпланади, 2-3 йилда ҳосилга киради. Меваси чўзинчоқ, пўсти қалин, ўртача вазни400-500 гр.


Coca-Cola бутилкага ўрнатиладиган селфи камера чиқаради » Ўзбекистон янгиликлари – Zamin.uz\nТурли хилдаги ичимликлар билан дунёга танилган АҚШнинг Coca-Cola компанияси ўзини гаджетлар саноатида ҳам синаб кўриш ниятида, шекилли. Фирма яқинда пластик идишга ўрнатилаган селфи камерани ишлаб чиқди. Terabayt.uz нашрининг ёзишича, аксесскарни 500 мл сиғимдаги Coca-Cola бутилкасига ўрнатиш мумкин. Шу тариқа оддий ичимлик идиши селфи оладиган бутилкага айланади-қўяди.\nҚиялик бурчаги 70 градусдан ошганда аксессуар автоматик тарзда расмга олишни бошлайди (яъни бевосита ичимликни истеъмол қилиш вақтида). Аксессуарда олинган расмларни бошқа қурилмага узатишга хизмат қиладиган USB порт ҳам кўзда тутилган.\nҲозирча гаджетнинг бошқа техник параметрлари ва сотувга чиқиш санасига аниқлик киритилмаган. Бироқ тизерларга қараганда аксессуар тез орада АҚШ дўконларида пайдо бўлиши мумкин.\nТеглар: дўконларида гаджетлар ўрнатиш оддий бевосита аксессуар\nЯпонияда iPhone’ни устарага айлантирувчи аксессуар яратилди\n20:54 / 29-01-2017\n06:30 / 28-07-2016


Эмомали Раҳмон соғлиқни сақлаш вазири ўринбосарларини ишдан олди\nТожикистонда соғлиқни сақлаш ва аҳолини ижтимоий ҳимоя қилиш вазирининг барча ўринбосарлари ишдан олинди. Хукуматнинг тегишли фармойиши 15 июн, душанба куни эълон қилинди.\nТожикистон президенти матбуот хизматининг хабар беришича, Саида Умарзода Соғлиқни сақлаш вазирининг биринчи ўринбосари, Азиз Одиназода ва Мирхамуддин Камолзодалар эса вазир ўринбосарлари лавозимдан озод қилинди. Давлат раҳбари Эмомали Раҳмон соғлиқни сақлаш ва аҳолини ижтимоий ҳимоя қилиш вазирининг биринчи ўринбосари этиб Ғафур Мухсинзодани тайинлади. Самариддин Ализода ва Зулфия Абдусаматзода вазирнинг ўринбосарлари бўлди.\nЭслатиб ўтамиз, 5 май куни президент Эмомали Раҳмон мамлакат соғлиқни сақлаш вазири Насим Олимзодани мансабидан бўшатган эди. Соғлиқни сақлаш вазирлигининг янги раҳбари этиб “Истиқлол” тиббиёт маркази директори ва Тожик давлат тиббиёт университетининг умумий жарроҳлик кафедраси профессори Жамолиддин Абдуллозода тайинланди. Насим Олимзода Соғлиқни сақлаш вазирлигининг СОVID-19 коронавирусига қарши курашда ҳаракатлари тиббиёт ходимлари ва аҳоли томонидан танқид қилиниш фонида “бошқа ишга ўтиши муносабати билан” мансабидан озод қилинди.\nҲукуматнинг бошқа фармойиши билан Раҳмон телевидение ва радиоэшиттиришлар Қўмитаси раисининг биринчи ўринбосари ва ўринбосарини мансабидан бўшатди ҳамда Раҳмонзода Саиднахшни ички ишлар вазирининг ўринбосари этиб тайинлади.


Россиялик шоумен Иван Ургант оиласида иккинчи қиз фарзанд туғилди\n21:21 / 21.09.2015\nРоссиянинг Биринчи каналида эфирга узатиладиган “Вечерний Ургант” кўрсатувининг навбатдаги сони унинг бошловчиси Иван Ургант қиз фарзанд кўргани муносабати билан тантанали равишда ўтиши кутилмоқда.\nМаълум бўлишича, бугун, 21 сентябрь эрталаб соат 10да 37 ёшли Ургантнинг рафиқаси Наталья Кикнадзе Москвадаги клиникалардан бирида қиз фарзанд дунёга келтирди. Қизчага Ургантнинг яқинда ҳаётдан кўз юмган онаси шарафига Валерия деб исм беришди.\nУргант ўз рафиқасини мактаб пайтларидан бери танийди. Улар Санкт-Петербургдаги Рус музейи қошидаги гимназияда бир синфда ўқишган. Жуфтлик Натальянинг тадбиркор Вахтанг Куталиа билан аввалги турмушидан 15 ёшли қизи Эрика ва ўзларининг яна бир қиз фарзандлари 7 ёшли Нинани тарбиялаб келади.


Баскетбол бўйича Европа биринчилиги 2021 йилдан 2022 йилга кўчирилди / Olamsport.com\nТеглар : БасетболФИБА\nВидеоконференцияда баскетбол бўйича Европа чемпионати – “Евробаскет-2021” мусобақалари муддатини кўчириш тўғрисида қарор қабул қилинди. Бу галги “Евробаскет-2021” Германия, Грузия, Чехия ва Италияда 2021 йил 2-9 сентябрда ўтказилиши белгиланган эди. “Токио-2020” Олимпия ўйинлари 2020 йилдан 2021 йилга кўчирилганлиги муносабати билан баскетбол бўйича Европа чемпионати энди 2022 йил 1-18 сентябрда ўтказиладиган бўлди.\nБаскетбол бўйича Европа чемпионати – тўрт йилда бир марта ФИБА шафелигида Европанинг эркаклар терма жамоалари ўртасида ўтказиладиган халқаро турнирдир. Бу турнир биринчи марта 1935 йилда Швейцарияда ўтказилган. “Евробаскет”нинг амалдаги чемпиони Словения терма жамоаси ҳисобланади. Ушбу чемпионлик кубоги ФИБА Баскетбол шон-шуҳрат зали аъзоси, ФИБА вице-президенти бўлган Николай Семашко номи билан аталади.\nЭслатиб ўтамиз, баскетбол бўйича Европа чемпионатининг саралаш мусобақлари 2017 йил 23 ноябрда бошланган ва 2021 йил 23 февралда ниҳоясига етиши керак эди.


Президент коронавирус бўйича фармойиш имзолади\n02:06 21 Феврал 2020\n17:29 01.02.2020 Ҳавола олиш\nЎзбекистонга коронавируснинг кириб келиши ва тарқалишининг олдини олиш бўйича президент фармойиши қабул қилинди.\nТОШКЕНТ, 1 фев — Sputnik. Ўзбекистонга коронавируснинг кириб келиши ва тарқалишининг олдини олиш бўйича президент фармойиши қабул қилинди. Бу ҳақда Санитария-эпидемиологик осойишталик агентлигининг Жамоатчилик билан алоқалар бўлими хабар қилди.\nХитой хавфли вируси жаҳон иқтисодиётини "заҳарлади"\nЖорий йил 28 январь куни Вазирлар Маҳкамасида бош вазир бошчилигида Эпидемияга қарши кураш фавқулодда комиссиясининг йиғилиши ўтказилган. Унда коронавируснинг олдини олиш бўйича амалга оширалаётган ишлар муҳокама қилиниб, қўшимча чора-тадбирлар белгиланган.\nШунингдек, 29 январь куни “Ўзбекистон Республикасига коронавируснинг кириб келиши ва тарқалишининг олдини олиш юзасидан чора-тадбирлар дастурини тайёрлаш бўйича республика махсус комиссиясини ташкил этиш тўғрисида”ги президент фармойиши қабул қилинган.\nБундан ташқари, хабарда жорий йилнинг 31 январ куни И.Каримов номидаги Тошкент халқаро аэропорт орқали 38 та хориждан самолёт учиб келганлиги айтилмоқда.\nУшбу 4194 нафар фуқаролар санитария-карантин пунктларида термометриядан ўтказилган, улардан 84 нафари Хитойда ўқийдиган талабалар бўлган.\nТермометриядан ўтказилган фуқаролар орасида 1 нафар Россиядан учиб келган фуқарода тана ҳароратининг юқорилиги аниқланган. Аммо шифокорлар томонидан суриштирув ўтказилганда беморнинг коронавирус касаллигида гумон қилинган ёки касалланган беморлар билан мулоқотда бўлмаганлиги аниқланган.\nБугунгача агентликнинг вирусология лабораториясига коронавирусга текшириш учун 21 нафар фуқародан намуналар олиб келинган. Намуналар орасида коронавирус касаллигининг вируси топилмаган.\nХабарда яна бугунга қадар республика фуқаролари орасида коронавирус инфекцияси қайд этилмагани келтирилган.


Улуғбек Ҳайдаров: Бобомурод иши жамият ва ҳукуматни икки йўл орасига келтирди\n8 октябр 2017\nЎн кундирки, Бобомурод Абдулладан бирон хабар йўқ. Унинг олдига бугунга қадар адвокати қўйилмаяпти. Уни ҳимоя қиламан деган адвокатларга эса босимлар бўлаяпти.\nБу холат қанчалик ноқонуний бўлса, шу қадар қўрқинчлидир. Чунки бу, Бобомуроднинг ҳибсда қаттиқ қийноқларга солинаётганини англатади.\nБошимдан ўтган. Биламан. 2006 йилнинг 13 сентябрида мени товламачиликда айблаб қамоққа олишди. Бир хафтагача ҳеч кимни ёнимга йўлатишмади: товонимга урилган таёқлар зарбидан оёқ босиб юришим қийинлашди, буйракларим ва жигарим ишдан чиқди, ўнг елкам суяги жароҳат олди. Уларнинг шифокори қилган укол эса аҳволимни янада оғирлаштирди. Маълум вақтгача ҳаттоки, гапиришга қийналдим ва фикрлашим хиралашди.\nБироқ, жисмоний қийноқ азоби, терговчи ва ёрдамчиларининг “Хотининг ва опангни шу ерга чақирамиз ва кўз олдингда бадном қиламиз” деган гапларидан кейин ҳеч нарса бўлмай қолганди. Ва мен ўша куниёқ терговчининг версиясига иқрорлигим ҳақидаги барча қоғозларга имзо чекиб берганман.\nКўплаб хамкасбларимнинг саъйи харакатлари туфайли ҳалқаро ташкилотлар ҳаракатга келди. Натижада мен 6 йиллик жазони ўташ учун Навоийдаги зонага етиб борганимнинг 7 чи куни озодликка чиқдим.\nКанада ҳукумати менга сиёсий бошпана бергач, шу мамлакатга рафиқам билан келдим. Бу ерда мени дарҳол кенг кўламли тиббий кўрикдан ўтказишди ва қамоқхоналарда менга нисбатан қўлланилган жисмоний ва руҳий қийноқларнинг “излари” тиббий мутаҳассисларни жиддий ҳавотирга солди. “Постравматик синдром” ташхиси билан 6 йил даволандим, жигар ва буйракларимнинг фаолияти бутунлай тикланишига ҳам анча вақт кетди. Ногирон дея маълумотнома ҳам беришди… Ҳозиргача, шифокорлар соғлиғимни назорат қилиб боришади.\nДўстим Бобомурод Абдулланинг ҳибсга олинганини эшитганимдан буён ҳаёлимда шу гап тинмай айланади.\n“Садист терговчилар, майда-чуйда нарсалар ҳақида мақолалар ёзиб юрган мен каби бир журналистни шунчалик қийнаб, ногирон қилишган бўлса, Усмон Ҳақназаров дея қўлга олинган Бобомуроднинг аҳволи нима бўлди экан терговда?”\nНадоматлар бўлсинки, Бобомуродни ҳеч кимга кўрсатишмаяпти ва бу яхшилик аломати эмас!\nЖурналист дўстимиз Бобомурод Абдулланинг қамоққа олиниши, ўзини ислоҳотчи рахбар сифатида дунё аҳлига тақдим қилаётган президент Шавкат Мирзиёевнинг сиёсий обрўсига жиддий зарар келтириши муқаррар.\nЖурналистнинг ҳибсга олингани ҳақида ҳалқаро ташкилотлар бонг уришмоқда, демак бундан буёғига Ўзбекистон ҳукумати таққилатадиган жиддий ҳамда нуфузли халқаро “дарвозалар”нинг эгалари, энг аввало қамоқдаги журналистнинг аҳволи ҳақида сўрашади.\nБу сўровнинг жавоби ўзбек жамияти шу пайтгача кўниккан аҳволнинг янада юз тубан кетиши ёки ўнгланишига сабаб бўлиши мумкин.\nБугун яна бир овози бўғилган журналист панжара ортида қоларкан, ўзбек жамиятининг жим туришга ҳаққи йўқ.\nЭркинликни, миллатини севадиган ҳар бир ўзбек, бугун “Журналистни ҳибсда тутма!” дея ҳайқириши керак.\nБобомурод дўстимизнинг қамоққа олиниши Ўзбекистон ҳукуматининг юзини ташқи дунё олдида ўзгартираётган бир пайтда, ўзини ўзбекман деганларни ҳам икки йўлнинг ўртасига қўйди. Ё Инсон бўлиб ҳайқиринг, ёки қўй каби маъраб яйловга йўл солинг!\nБугун барчамизга бошқа танлов йўқ.\nВанкувер шахри, Канада\ndata-title="Улуғбек Ҳайдаров: Бобомурод иши жамият ва ҳукуматни икки йўл орасига келтирди" data-description="Ўн кундирки, Бобомурод Абдулладан бирон хабар йўқ. Унинг олдига бугунга қадар адвокати қўйилмаяпти. Уни ҳимоя қиламан деган адвокатларга эса ..." data-image="https://eltuz.com/wp-content/uploads/2017/10/r6245825.jpg" data-url="https://eltuz.com/kozqarash/201348/" data-services="facebook,odnoklassniki,twitter,telegram" data-counter="ig">\nКаламушлар кема чўкаётгани учун эмас, балки уларга қарши курашишга бел боғлагани учун қочиш ҳаракатига тушиб қолди. Бир неча кун ...\n22 феврал 2021\nКонтейнерда яшайдиган ҳоким\nНаманган вилояти ҳокими президент келган пайтда танқид қилинган маҳаллада бу ерда шароит яхшилангунча яшашини билдирди. — Ҳар куни шу ...\n“Би-Би-Си” радиоси ўзбек хизмати журналисти Муҳаммад Солиҳга: “Коронавирус пандемияси пайти шундай чиқиш қилишингиз ўринлими? Бунинг мавридими ҳозир?” қабилидаги саволлар ...\n(Шоир ва сиёсатчи Муҳаммад Солиҳ аудиокитобининг давоми. Боши «Элтуз»нинг «Императив» рукнида. Давоми бор.) Ҳа, ўтмишга қайтамиз яна. Бизнинг умумий ...


Йўл – халқ мулки, унинг созлиги ва равонлигига барча масъул\nЗамонавий автомобиль йўллари тармоғини ривожлантириш – мамлакат иқтисодиётининг жозибадорлиги ва рақобатбардошлигини ошириш баробарида, республика транспорт салоҳиятини ривожлантириш ва экспорт имкониятларини кенгайтиришда ҳам муҳим аҳамият касб этади. Чунки Республикамиздаги халқ хўжалиги юкларининг 80 фоизи, йўловчи ташиш хизматининг эса 85 фоизи айнан автомобиль транспорти соҳасига тўғри келади.\nПрезидентимиз Олий Мажлисга Мурожаатномасида ҳам, Шавкат Мирзиёев иштирокида, жорий йил 28 январда – транспорт тизимини самарали ташкил этиш борасидаги устувор вазифалар муҳокамасига бағишланган йиғилишда ҳам соҳа ривожига алоҳида эътибор қаратди.\nХалқаро экспертларнинг хулосасига кўра, Ўзбекистон транзит салоҳиятини ҳозирги 7 миллион тоннадан 16 миллион тоннага, 2030 йилда эса минтақавий лойиҳаларни амалга ошириш эвазига 23 миллион тоннага етказиш имкониятига эга. Бу масаланинг ижобий ечимида автомобиль йўлларининг ўзига хос ўрни бор. Давлатимиз раҳбари юқорида эслатиб ўтилган йиғилишда мамлакатимизда автомобиль йўлларининг ҳолатини яхшилаш, халқаро экспертларни жалб қилган ҳолда, тез фурсатларда Автомобиль йўлларини ривожлантириш стратегиясини ишлаб чиқиш зарурлигини таъкидлагани бежиз эмас.\nТранспорт вазирлиги ҳузуридаги Йўл-қурилиш ишлари сифатини назорат қилиш инспекцияси – йўл қурилиши, йўл-қурилиш материаллари, буюмлари ва конструкцияларини ишлаб чиқариш соҳасида техник жиҳатдан тартибга солишга оид шаҳарсозлик тўғрисидаги қонун ҳужжатлари ва норматив ҳужжатлар талаблари бажарилишини назорат қилувчи – махсус ваколатли давлат органи ҳисобланади.\n“Ўзйўлинспекция” ўзига юклатилган вазифалардан келиб чиқиб, автомобиль йўлларида олиб борилаётган йўл ишлари устидан мунтазам равишда қатъий сифат назоратини олиб бормоқда. Хусусан, 2019 йил давомида 3257 та йўл-қурилиш объектида назорат ўтказилди.\nДавлат инспекторлари томонидан аниқланган қоида бузилиш ҳолатларини бартараф этиш бўйича масъул ходимларга 2682 та бажарилиши мажбурий бўлган кўрсатма берилди. Уларни ўз муддатида бартараф этмаган масъул шахсларга нисбатан интизомий жавобгарлик масаласини кўриб чиқиш ва аниқланган қоидабузилишларни бартараф этиш учун тегишли ташкилотларга 221 та тақдимнома киритилди. Йўл-қурилиши объектларида қўпол қоидабузилишларга йўл қўйган ва берилган кўрсатмаларни белгиланган муддатда бартараф этмаган мансабдор шахсларга нисбатан маъмурий ҳуқуқбузарлик тўғрисида 164 та баённома расмийлаштирилиб, суд органларига юборилди.\nБундан ташқари, сифатсиз бажарилган 4846,6 млн.сўмлик қурилиш-монтаж ишлари ҳажмини тўловдан чиқариб ташлаш бўйича буюртмачиларга 58 та талабнома киритилган. Сунъий иншоотлар, кўприклар ҳолатини назорат қилиш ишлари юзасидан 162 та объектда назорат ишлари ўтказилди. Натижада 2 та кўприк авария, 5 та кўприк авария олди ҳолатида ҳамда 3 таси қониқарсиз аҳволда экани аниқланиб, тегишли чоралар кўрилди.\nФойдаланувчиларнинг ҳақли эътирозларига сабаб бўлаётган ҳолатлардан бири – йўлларни таъмирлашдан кўп ўтмай, баъзи қисмида бажарилган қазишлардан сўнг уларнинг сифатсиз тикланишидир.\nЎзбекистон Республикасининг “Автомобиль йўллари тўғрисида”ги қонуни талабларига кўра, автомобиль йўллари қайси юридик шахслар ихтиёрида бўлса, ўша субъектлар билан олдиндан келишмасдан, каналлар, алоқа ва электр узатиш линиялари, қувурлар, темир йўллар ҳамда бошқа коммуникациялар – автомобиль йўлларини кесиб ўтишига йўл қўйилмайди. Автомобиль йўлларидаги ёки уларнинг айрим участкаларидаги ҳаракатланишни чеклаш ёки таъқиқлаш – автомобиль йўлларига эгалик қилаётган юридик шахслар томонидан берилган рухсатномалар асосида амалга оширилади. Рухсатнома бериш жараёнида, табиийки, техник шартлар ҳам кўрсатиб ўтилади. Бунда – инфратузилма ўтказган ташкилот томонидан йўл қопламасини сифатли тиклаб бериш шарти ўз ифодасини топади.\nБироқ ўтказилган назорат натижалари кўрсатмоқдаки, айрим ҳолларда автомобиль йўлларидаги қазиш ишлари тегишли рухсатномасиз ёки рухсатнома талабларига риоя этмаган ҳолда амалга ошириляпти. Бу эса ўз-ўзидан йўллар сифатининг ёмонлашувига сабаб бўлмоқда. 2019 йилда коммунал хизмат корхоналари томонидан биргина Тошкент шаҳрида 746 та рухсатнома олинган бўлиб, шундан 378 ҳолатда – йўлнинг асфальт қопламаси сифатсиз тикланганлиги ёки умуман қайта тикланмаганлиги аниқланди. Бу каби ҳолатлар бошқа вилоятларда ҳам мавжуд.\nЖисмоний ва юридик шахслар томонидан йўлларда ўзбошимчалик билан сунъий нотекисликлар ўрнатилиши ҳам фойдаланувчиларга ноқулайлик туғдирмоқда. Ўзбекистонда тасдиқланган давлат стандартида сунъий нотекислик ўрнатилиши мумкин бўлган йўллар ва ўрнатилиши тақиқланган ҳолатлар ҳам аниқ белгилаб қўйилган. Сунъий нотекисликлар ўрнатишда ушбу талаблардан ҳар қандай чекиниш ҳаракат хавфсизлигини келтириб чиқариши мумкин.\nБу каби муаммоларга барҳам бериш, шунингдек, автомобиль йўллари тўғрисидаги қонун ҳужжатлари ижроси самарадорлигини ошириш мақсадида 2020 йил 22 январда кучга кирган қонун билан, Ўзбекистон Республикаси “Маъмурий жавобгарлик тўғрисидаги кодекси”нинг 147-моддасига ўзгартириш киритилди. Унга кўра, эндиликда автомобиль йўлларини ўзбошимчалик билан қазиш, уларда сунъий нотекисликлар ва тўсиқлар яратиш, автомобиль йўлида ишларни амалга ошириш учун берилган рухсатнома талабларини бажармасликҳам йўлларни сақлаш қоидаларини бузиш билан малакаланган ишлар маъмурий ҳуқуқбузарлик ҳисобланади. Бунинг учун фуқароларга – базавий ҳисоблаш миқдорининг 1 бараваридан 3 бараваригача, мансабдор шахсларга эса – 10 баравари миқдорида жарима солиниши мумкин. Шунингдек, кодекс янги модда билан тўлдирилиб, юқорида кўрсатилган қоидабузарликлар, шунингдек, йўлларни сақлаш қоидаларини бузганлик ҳолатлари бўйича “Ўзйўлинспекция”нинг мансабдор шахслари томонидан маъмурий ҳуқуқбузарлик тўғрисидаги баённома тузилиши белгилаб қўйилди.\nАвваллари бу каби ҳуқуқбузарликлар учун жавобгарлик белгиланмаганлиги сабабли, “Ўзйўлинспекция” томонидан бундай ҳолатлар бўйича ҳуқуқий таъсир чораларини қўллаш имкони бўлмаган. Табиийки, ҳуқуқбузарликлар учун жавобгарликнинг белгиланиши ушбу соҳадаги қоида бузилишларнинг камайишига сабаб бўлади. Лекин автомобиль йўллари тўғрисидаги қонун ҳужжатлари талабларига тўлиқ риоя этилишини таъминлаш кўп жиҳатдан ушбу талабларни бажаришга масъул бўлган идоралар вакиллари, қолаверса, юртдошларимизнинг фуқаролик позициясига, ҳуқуқий маданиятига ҳам бевосита боғлиқ. Йўллар – халқ мулки, демак, уларнинг созлигига, равонлигига ҳам барча бирдек масъул.\n(“Янги Ўзбекистон” газетасининг\n2020 йил 7 февраль кунги 10-сонидан олинди)-


Трамп Туркияга нисбатан санкциялар жорий қилиш бўйича фармонни имзолади - Hidoyat.uz\nТрамп Туркияга нисбатан санкциялар жорий қилиш бўйича фармонни имзолади\nАсосий саҳифа Янгиликлар Дунё янгиликлари Трамп Туркияга нисбатан санкциялар жорий қилиш бўйича фармонни имзолади\nЧоп этилди Oktabr 15, 2019 Трамп Туркияга нисбатан санкциялар жорий қилиш бўйича фармонни имзоладиda fikr bildirishni o'chirish\nАҚШ Президенти Дональд Трамп Туркиянинг Суриядаги ҳарбий амалиётлари туфайли мазкур мамлакатга нисбатан санкциялар жорий қилиш бўйича фармонни имзолади. ТАСС хабарига кўра, бу ҳақда АҚШ давлат котиби Майк Помпео баёнотида маълум қилинган.\n“Президент Дональд Трамп Туркиянинг Суриядаги ҳарбий амалиётини тўхтатилиши учун мазкур фармонни имзолади. Унга кўра, турк ҳукумати билан боғлиқ ташкилот, расмийлар ва жисмоний шахсларга нисбатан санкциялар қўлланади”, дейилади Помпеонинг Давлат департаменти томонидан тарқатилган баёнотида.\nШавкат Мирзиёев Кавказ мусулмонлари идораси раиси билан учрашди\nХўроз фариштани кўрса қичқиради, дейишади. Шу гапнинг асоси борми? Ҳайвонларнинг бемаҳал овоз чиқариши бирор нарсага далолат қиладими?\nҲа, бу борада кўплаб саҳиҳ ҳадислар бор.\nعَنْ أَبِي هُرَيْرَةَ رضي الله عنه، أَنَّ النَّبِيَّ – صلى الله عليه وسلم -، قَالَ: ” إِذَا سَمِعْتُمْ صِيَاحَ الدِّيَكَةِ فَاسْأَلُوا اللَّهَ مِنْ فَضْلِهِ، فَإِنَّهَا رَأَتْ مَلَكًا، وَإِذَا سَمِعْتُمْ نَهِيقَ الحِمَارِ فَتَعَوَّذُوا بِاللَّهِ مِنَ الشَّيْطَانِ، فَإِنَّهُ رَأَى شَيْطَانًا ” (أخرجه البخاري ومسلم والترمذي والنسائي)\nАбу Ҳурайра разияллоҳу анҳудан ривоят қилинган ҳадиси шарифда Набий саллаллоҳу алайҳи васаллам:\n“Агар хўрознинг қичқириғини эшитсангиз, Аллоҳ таолодан фазли ва марҳаматини сўранг. Чунки хўроз фариштани кўрган бўлади. Агар эшакнинг ҳанграшини эшитсангиз, Аллоҳ таолодан шайтондан асрашини сўранг. Чунки эшак шайтонни кўрган бўлади”, деганлар (Имом Бухорий, Имом Муслим, Имом Термизий, Имом Насаийлар ривоят қилган).\nБошқа бир ривоятда Расулуллоҳ саллаллорҳу алайҳи васаллам:\n“Кечаси итларнинг ҳуришини ва эшакларнинг ҳанграшини эшитсангиз, Аллоҳ таолодан шайтондан асрашини сўранг. Чунки улар сиз кўрмаган нарсани кўради. Кечаси ҳамма ухлаб ётган пайтда камроқ кўчага чиқинглар. Аллоҳ таоло тунда махлуқотларидан хоҳлаганича юборади”, деганлар (Имом Насаий ва Имом Ҳоким ривоят қилишган). Валлоҳу аълам.


Жондордаги боғча авария ҳолатида ҳам болаларни...\n25.01.2019 11:46 0 646\nБухоро вилояти, Жондор туманидаги 25-МТМ биноси авария ҳолатига келиб қолган. Лекин боғча шу аҳволда ҳам болаларни қабул қилмоқда. Бу ҳақда «Хabar.uz»га Бухоро вилоят ИҲҲҚЖ бирлашмаси, матбуот ахборот ва жамоатчилик билан ишлаш сектори мутахассиси Учқун Турсунов маълум қилди.\nТурсуновнинг айтишича, республика ва маҳаллий ОАВлардаги танқидлардан сўнг бинода қисман таъмирлаш ишлари олиб борилган, лекин боғча барибир тўлиқ иш ҳолатида эмас, деворларда ёриқлар мавжуд.\n«Бу ҳолат фақатгина Бухоро вилоят ИҲҲҚЖ бирлашмаси ёки Жондор туман ИҲҲҚЖ билан ҳал этиладиган муаммо эмас. Туман электр тармоқлари, «Ғарбгаз УКнинг Жондор туман бўлими, туман СЭНМ бўлимлари билан келишган ҳолда муассасада ҳолатни яхшилашга қарор қилинди» дейди мутахассис.


Пастдарғом тумани 2-сонли болалар-ўсмирлар спорт мактаби учун универсал спорт зал қурилиши\nНоми: Пастдарғом тумани 2-сонли болалар-ўсмирлар с\nРегион: Самарқанд вилояти\nТуман/Шахар: Пастдарғом тумани\n10.10.2018 2100.3 73.0% 2218.4 77.1% 2218.4 0.0\n01.11.2018 0.0 0.0% 0.0 0.0% 0.0 0.0\n10.11.2018 189.7 6.6% 362.6 12.6% 362.6 0.0\n20.11.2018 249.5 8.7% 0.0 0.0% 0.0 0.0\n01.12.2018 21.0 0.7% 178.9 6.2% 178.9 0.0\n10.12.2018 142.9 5.0% 0.0 0.0% 0.0 0.0\n20.12.2018 62.0 2.2% 0.0 0.0% 0.0 0.0\n20.01.2019 110.6 3.8% 5.0 0.2% 5.0 0.0\nСпорт залда том ишлари 100%, ички сувок ишлари 50%, пол ишлари 40%. Ёрдамчи бино том ишлари 100%, Дераза ромлари 90%, Фасад ишлари 70%, ички пардозлаш ишлари 45%,сантехника ишлари 60%, пол ишлари 40%, Тусик деворлари 50% бажарилган. 50 та ишчи ишламоu\nСпорт залда том ишлари 100%, ички сувок ишлари 90%, пол ишлари 50%. Дераза ромлари 95%, Фасад ишлари 70%, ички пардозлаш ишлари 60%,сантехника ишлари 75%, пол ишлари 60%, Тусик деворлари 95% бажарилган. 55 та ишчи ишламоқда.\nСпорт залда том ишлари 100%, Фасад ишлари 90%, пардозлаш ишлари 90%, дераза ромлар95%, пол ишлари 75%, Ёрдамчи бинода том ёпиш ишлари 100%, Дераза ромлари 90%, сантехника ишлари 85% , пол ишлари 95%, Тусик деворлари 95% бажарилган. 55 та ишчи ишламоқ\nСпорт залда том ишлари 100%, Фасад ишлари 95%, пардозлаш ишлари 95%, дераза ромлар 100%, пол ишлари 85%, Ёрдамчи бинода том ёпиш ишлари 100%, Дераза ромлари 100%, сантехника ишлари 90% , пол ишлари 95%, 55 та ишчи ишламоқда. 2018 йил 23 декабрда фо\nОбъектни фойдаланишга топширилди.


Доллар тушди – нефт ошди\nКеча бир баррел нефтнинг нархи 60 АҚШ долларидан ошиб кетди. Бунга Америка валютасининг бошқа етакчи валюталарга нисбатан арзонлашгани сабаб бўлди.\nНю Йорк биржасида июн ойига белгиланган фючерс шартномаларда бир баррелнинг нархи 60,08 доллар қилиб белгиланди.\nКуннинг охирига бориб баррел 58,62 доллар кўрсаткичида тўхтади.\nСешанба куни евронинг қиймати қарийб 1,4 долларга (1,3707) кўтарилди.\nДолларнинг тушиши, одатда, нефтнинг қимматлашишига сабаб бўлади.


«Орол» - «Андижон» ўйини 20 дақиқа кеч бошланди, жамоалар деярли бир хил либосда ўйнади\nПро лига. «Бухоро» Зоминдан, «Андижон» Нукусдан, «Турон» Бухородан ғалаба билан қайтди\n«ОФК кубогида осон ўйин бўлмайди. Дебютант бўлсак-да, кейинги босқичга чиқиш учун курашамиз». Бақоев ва Ҳасанов Қирғизистон клубига қарши ўйин олдидан\nУрганчда можаро. «Хоразм»нинг голи босим остида бекор қилиндими?\nСуперлига. «Пахтакор» «Қизилқум»ни мағлуб этиб, 4-ўринга кўтарилди\nПро лига. «Машъал» Урганчда ғалабани қўлдан чиқарди, «Шўртан» сафардан очко билан қайтди\nСуперлига. «Нефтчи» «Насаф» билан дуранг қайд этди, «Олимпик» ОКМКни мағлуб этди\nСуперлига. «Динамо» Самарқандда «Сурхон»га мағлуб бўлди\nСуперлига яна давом этади: «Сўғдиёна» Тошкентда «Локомотив»ни мағлуб этиб, пешқадамга айланди\nҚалтис вазиятдаги дебют – Ўзбекистон миллий жамоасининг илк ўйинига 30 йил тўлди


Норбоева Бухорога бориб, тадбиркорларнинг дардига қулоқ тутди | Qalampir.uz\nНорбоева Бухорога бориб, тадбиркорларнинг дардига қулоқ тутди\nЖамият\t04 Сентябрь 2019 17:14 1140\nБухорода тадбикорлик субъектларини қўллаб-қувватлаш борасида етарли ишлар олиб борилмагани сабаб 1 минг 50 та корхона ўз фаолиятини тўхтатган.\nБу каби масалалар бугун, 4 сентябрь куни Ўзбекистон Республикаси Олий Мажлиси Сенати раиси Танзила Норбоева бошчилигида ўтган халқ депутатлари Бухоро вилояти Кенгашининг навбатдаги 60-сессиясида ўртага ташланган.\nЙиғилишда тадбиркорлик ривожига ҳалал бераётган муаммолар таҳлил этилар экан, кредитлашнинг бирламчи талаблари етарлича инобатга олинмагани, банклар ҳамда уларнинг мижозлари ўртасидаги муносабатларнинг лозим даражада йўлга қўйилмагани ана шундай тўсиқлардан бири эканлигига алоҳида урғу берилган. Бу йўналишдаги камчиликлар оқибатида бугунги кунда вилоятда муддатида қайтарилмаган кредит ва фоиз тўловларидан жами 23 миллиард 300 миллион сўмлик муаммоли қарздорликлар юзага келганлиги ҳам таъкидлаб ўтилди. Бундай ҳолат тижорат банкларининг молиявий ҳолатига салбий таъсир кўрсатиши баробарида миллиардлаб сўмлик маблағларни тадбиркорлик ривожи учун қайта йўналтириш имконини ҳам чекламоқда.\nБундан ташқари, жорий йил 1 август ҳолатига кўра вилоятда фаолият юритаётган тадбиркорлик субъектларининг бюджет солиқ қарздорлиги 57,3 млрд сўмни ташкил қилди, август ойи давомида 22,5 млрд сўми ундирилиши таъминланди. Қолган қарздорликлар миқдорини камайтириш бўйича солиқ идоралари таъсирчан чораларни кўриши талаб этилиши алоҳида таъкидланди.\nШу билан бирга, вилоятда “Yoshlar – kelajagimiz” Давлат дастурининг ижросини таъминлаш, айниқса, ёшлар тадбиркорлиги ва ташаббусларини рўёбга чиқариш борасидаги ишлар самарадорлиги ҳам пастлигича қолмоқда. 2019 йилга мўлжалланган мазкур дастур шу кунга қадар вилоятда бор-йўғи 33 фоизга бажарилган.\nБугунги кунда вилоятда 19 минг 685 та тадбиркорлик субъекти рўйхатга олинган бўлиб, жорий йилнинг ўзида 4 минг 452 та тадбиркорлик субъекти янгидан ташкил этилган.\nФаолият кўрсатмаётган кичик тадбиркорлик субъектлари Бухоро шаҳрида (208 та), Ғиждувон (218 та), Бухоро (155 та) ва Шофиркон (106 та) туманларида кўпчиликни ташкил этади.\nВилоятда янги солиқ режимига ўтиш борасида қатор ишлар амалга оширилган. Жорий йилдан бошлаб 2310 та субъект (ўтган йилда 381 та ёки 6 баравар кўп) ёки уларнинг 9,8 фоизи умумбелгиланган солиқ тизимига ўтказилган. Уларнинг 256 таси соддалаштирилган, 2054 таси стандарт 20 фоизли ставкада қўшилган қиймат солиғи тўловчиси ҳисобланади.\nЖорий йилнинг ўтган олти ойи давомида 1212 та субъектда ўтказилган камерал назорат натижасида жами 39,3 млрд сўмлик қайта ҳисоботлар олиниши таъминланган. Шунингдек, давлат солиқ хизмати органлари томонидан юборилган камерал назорат натижалари бўйича талабномаларга шубҳали жавоб берган 118 та субъектда экспресс ўрганиш ўтказилиб, улардан 10,6 млрд сўмлик бюджетга қўшимча маблағлар ҳисоблаб олинган.\nВилоят бўйича товар айланмаси ўтган 2018 йилда 1,0 млрд сўмдан ортган, якка тартибдаги тадбиркорлар сони 380 нафарни ташкил этиб, уларнинг 195 таси юридик шахс сифатида фаолият кўрсатмоқда.\nТанзила Норбоева Бухоро\nЙПХ инспекторини урган ҳайдовчи қамоққа олинди Бухорода Nexia чирпирак бўлди. Қурбонлар бор Бухорода 2000 метр чуқурликда янги газ захираси аниқланди Шофиркон тумани ҳокими ўзгарди Ўзбекистон минтақада “чемпион” ҳисобланади – Сенат Раиси “Норбоева сабаб “қўрқинчли” фамилиялар билан танишдик” – ССП раиси\n19 Февраль 16:15 31251\n18 Февраль 19:37 17909\n19 Февраль 21:15 17826\n19 Февраль 20:19 15702\n18 Февраль 16:29 14513


Россия фуқаролигини олган АҚШлик боксчи Рой Жонс Россияда бокс академиясини очмоқчи\n20:15 / 12.09.2015\nРоссия фуқаролигини олган АҚШлик машҳур боксчи Кичик Рой Жонс Россияда бокс академиялари тармоғини очишни режалаштирмоқда, деб маълум қилди боксчининг менежери Владимир Хрюнов “Говорит Москва” радиостанцияси эфирида.\nРоссия президенти Владимир Путин Жонсга Россия фуқаролигини берди, тегишли қарор 12 сентябрда Кремль сайтида чоп этилди.\n“Рой Жонс 10 октябрда Венесуэлада Россия байроғи остида ўз академиясини очади. Россияда Рой Жонснинг академиялари тармоғи очиш режалаштирилган. Рой Жонснинг позицияси халқларни меҳнат билан яқинлаштириш, Россия ва Америкадаги бокс индустрияси ичида ишлашдан иборат”, деб айтди Хрюнов.\nХрюновнинг айтишича, Жонс 26 сентябрда Лондонда россиялик боксчи Федор Чудиновнинг Франк Бульони билан жангида россиялик боксчининг мураббий сифатида иштирок этади. Хрюнов боксчида Россия фуқаролигини олиш истаги икки йил аввалоқ пайдо бўлганини қўшимча қилиб ўтди.


16:01 / 07.06.2018 13864\nМазкур мақолада жаҳондаги таниқли футуролог, физик ва “Физиканинг келажаги”, “Онг келажаги”, “Имконсиз нарсанинг физикаси” каби китоблар муаллифи Митио Какунинг Петербургда бўлиб ўтган халқаро иқтисодиёт форумидаги маърузасида келтирилган фикрлар баён этилади. Унда яқин келажакда инсоният қай даражада ўзгариб кетишига оид фикрлар акс этган. Ушбу маърузанинг энг қизиқарли жойларини сиз билан ўртоқлашамиз.\nҲозирги кунда жарроҳлар “ақлли кўзойнаклар”дан операцияларни ўтказиш, уларга рентген, МРТ суратлари, беморлар касаллик тарихини юклашда фойдаланишлари мумкин. Яқин муддатларда улар интернет билан деярли мулоқот қила оладилар.\nБу қандай қилиб ишлашига интернетдан зарурий маълумотларни олиб, аниқ тиббий маслаҳат бера оладиган “Robodoc” дастури мисол бўлади. У нафақат шифокорлар иши, балки беморлар мушкулини ҳам осон қилади. Келажакда буларнинг бари керак бўлмай қолади, сиз соғлиғингизга оид масалаларни ақлли соат ёки кўзойнаклар билан муҳокама қилишингиз мумкин. Бу деярли бепул бўлади.\nИнқилоб нафақат тиббиётда, балки ҳуқуқшуносликда ҳам содир бўлади. Мисол учун, сиз Европанинг катта шаҳрида йўлда кетаётиб, ЙТҲга тушиб қолдингиз. Тил, маҳаллий қонунларни билмайсиз, сизга адвокат керак. Келажакда қўл соати билан суҳбатлашиб, “Глобал адвокат” деб номланган махсус сайтдан исталган тилда керакли маълумотни олишингиз мумкин бўлади. Бу ресурс бутун дунёдаги қонунчилик ҳужжатларига кириш имконига эга бўлиб, сизга маслаҳат бера олади. Компьютерлар ва роботларнинг бундай ёрдами ҳамма ерда амалга оширилади. Масалан, улар бинолар қуриш ва университетда дарс беришда ёрдамга келади.\nБугунги кунда биз стол компьютерлари, смартфон, планшет ва ноутбуклардан фойдаланамиз. Жуда кўп турдаги қурилмалар нима учун керак? Умуман олганда, келажакда экран ҳажми билангина фарқ қиладиган худди шундай қурилма бўлади. Келажакда мослашувда чиплардан фойдаланамиз. Сиз смартфонингизни исталган томонга буриш, унда матн териб, яна жойига буриб қўйишингиз мумкин бўлади. Нафақат телефонлар, балки девор гулқоғозлари ҳам ақлли бўлади. Улар эскириб қолса, бугунги кунда нима қиласиз? Ҳечқиси йўқ, ачиниб қўя қоласиз. Келажакда улар билан мулоқот қиласиз ва сунъий онг сабабли у сизга фойда келтиради. Масалан, тонгги соат 4 да кўкрак қафасингизда оғриқ турди. Сиз нима бўлаётганини тушунмаяпсиз. Балки инфарктни бошдан кечиргандирсиз, балки кеча пиццани кўпроқ еб юборгандирсиз. Нима қилиш керак? Тез ёрдамга қўнғироқ қилиш керакми? Келажакда деворга бориб, “мени Robodoc билан боғла” дейиш мумкин бўлади.\n2020 йилдаёқ ҳайдовчисиз машиналардан фойдаланишингиз мумкин. Машинани қандай қилиб бошқариш, ҳатто қаерда тўхташ ҳақида ҳам қайғурмайсиз. Сиз унга бор-йўғи “Тўхта” дейсиз. Келажакда кўпчилик машина сотиб олмайди. Улар машиналарни ижарага олишади. Ўйлашимча, робототехника ҳажми жиҳатидан автомобиль саноатини ҳам ортда қолдиради, автомобилингиз ҳам роботга айланади. Сиз у билан суҳбатлашасиз, баҳслашасиз, кун учун режалар тузасиз. Яна бир жиҳати бор: вақт ўтиши билан машиналар учишни ўрганишади.\nТанангизда ҳозирнинг ўзидаёқ саратон ривожланиши мумкин. Бироқ 10 ёки 20 йил давомида сиз буни билмайсиз. Ўсимта пайдо бўлиши учун 10 мингта саратон ҳужайраси керак. Эндиликда эса сиз қонда миллиард ҳужайрадан биттагина саратон ҳужайрасини топишингиз мумкин бўлади. Мазкур технологиядан шу йилнинг ўзидаёқ фойдаланиш имкони бор. У суюқ биопсия деб номланади. Келажакда бор-йўғи ҳожатхонага борасиз, ақлли унитаз сизнинг ажратмаларингизда ўсимта пайдо бўлишидан анча аввал саратон ҳужайраларини топади. Шу сабаб “ўсимта” сўзи тилимиздан йўқолиб кетиши мумкин.\nКелажакда одам танасини рақамлаштириш учун ирсиятдан фойдалана оламиз. Университетлардан бирида қулоқ ҳужайраларидан қулоқ ўстиришга эришилди. Пластик эриб кетган ва одамнинг ўз тўқималаридан қилинган қулоқ пайдо бўлди. Бу муҳим, чунки организм ўз ҳужайрасидан бўлмаган нарсани “қабул қилмайди”. Жуда яқин келажакда тери, суяк, бурун, қулоқ, қон томирлари ва ҳ.к, кейинчалик эса мураккаб органларни алмаштира оламиз.\nКелинг, инсон ақлини рақамлаштириш ҳақида гаплашамиз. “Connectome Project” деб номланган лойиҳа мавжуд. Европа ва АҚШ уни молиялаштиришга миллиард доллар сарфлашган. У буюк лойиҳа бўлиш арафасида. Унинг мақсади – миянинг картасини яратиш. Бугунги кунда ҳам МРТ суратларидан фойдаланиб, миядаги қон айланишини ўрганиб, биз унинг қурилишидаги кўплаб назарияларни тасдиқлашимиз ёки рад этишимиз мумкин. Мисол учун, инсон мияси ҳақидаги баъзи фикрлар тўғри эканини аниқладик. Ҳар бир ота-она ўсмирлар миясида ўзгариш борлигига аминлар. Бу тўғри экан. Уларнинг олд қобиғи ривожланмаган. Уларда қарор қабул қилиш, таваккалчилик билан боғлиқ қисм ривожланмаган. Шунинг учун ҳам улар аварияларга тушиб қолишади, турли аҳмоқгарчиликларга йўл қўядилар.


Ўзбекистон Ички ишлар вазирлиги ниҳоят баёнот берди. - 6 Июля 2018 - ХИМОЯЧИ\nСуббота, 19-02-23, 18:39\nГлавная » 2018 » Июль » 6 » Ўзбекистон Ички ишлар вазирлиги ниҳоят баёнот берди.\nЎзбекистон Ички ишлар вазирлиги ниҳоят баёнот берди.\nУнда "ИИВ раҳбарияти томонидан бундай салбий ҳолатларни аниқлаш, олдини олиш ва ички ишлар органлари сафларини нопок, тасодифан кириб қолган ходимлардан тозалаш мақсадида, доимий равишда кескин чоралар кўриб борилади", дейилади.\nКаттақўрғондаги воқеа бўйича ижтимоий тармоқларда ғазабнок муносабатлар аригани йўқ.\n"Вазият Ички ишлар вазирлиги ё Танзила Норбоева тахмин қилаётганидан кўра жиддий. Санъат Умаров бегуноҳ аёлни эмас, куч тизимларини "яланғоч" видеога олди ва шарманда қилди. У тизимни фош қилди", дейди давлат матбуотида ишлайдиган журналистлардан бири.\nЎзбекистон Республикаси Қонунчилик палатаси депутати Расул Кушербоев эса "Улар ўғри деб гумон қилинган аёлни эмас, бутун бошли миллатни, халқни, давлатни ечинтирибдилар. Қонунларимизни, оримизни, эркак деган номимизни оёқости қилибдилар… Ҳайф, ҳайф, ҳайф", деб ёзди.\nБошқа бир депутат Қодир Жўраев Каттақўрғондаги ИИВ бўлиб бошлиғи ва прокуратура раҳбарини истеъфога чиқишга даъват қилди.\nБош вазир ўринбосари ва Хотин-қизлар қўмитаси раиси Танзила Норбоева Самарқанд вилоятининг Каттақўрғон шаҳрида юз берган ҳодиса учун масъулиятни ИИВ зиммасидан соқит қилишга уринган.\nУнинг Фэйсбукда ёзишича, гумондор аёлни ечинтирган ИИБ тезкор вакили ҳаракатларининг "ички ишлар идоралари фаолиятига дахли йўқ".\nЎзбекистон ҳукуматидаги энг юқори мартабали аёлнинг сўзларига кўра, гап "эркак тарбиясининг даражаси" ҳақида кетмоқда.\n"Самарқандлик аёл билан бўлган воқеа - бу албатта, ҳеч қайси одоб ва аҳлоқ коидаларига тўғри келмайди. Аввало гап шу «эркак» тарбиясининг даражаси тўғрисида бўлиши керак.\nБу ҳолат мутлақо ички ишлар идоралари фаолиятига дахлдор эмас, аксинча, бу нуфузли вазирлик ўз сафларини нопок, қўпол ходимлардан тозалаяпти.\nРеспублика хотин-қизлар қўмитаси аёллар билан, у қандай хато килиб қўйганидан катьий назар, бундай муносабатда бўлишга мутлақо қарши! Биз барча аёлларимизни ҳимоя қилиш борасида ўз фаолиятимизни олиб бормокдамиз. Хозирги кунда оилада, мехнат жамоасида, куча-куйда аел зўравонлик қурбони бўлса, биз албатта уни ҳимоя қиламиз.\nБу борада ҳар бир туманларимиз ва шаҳарларда аёлларга ёрдам берадиган марказлар ташкил қилинмокда, шу билан бирга зўравонликнинг олдини олишга қаратилган махсус қонун яратилиши устидан ҳам иш олиб борилмоқда.\nМазкур воқеа барча хотин-қизларимизнинг нафратини уйғотди, буни ижтимоий тармоқлардаги қизғин муҳокамалар кўрсатмоқда.\nБиз Бош прокуратура томонидан қўзғатилган тергов иши якунларини кутамиз ва шу аёлнинг муаммоси билан албатта шуғулланамиз" (Орфография ўзгартиришсиз берилмоқда).\nФото муаллифлик ҳуқуқи Ozodlik\nБош прокуратура вакили Би-бисига ҳодиса юзасидан чора кўришга уларни ижтимоий тармоқлардаги шов-шувлар ундамаганини айтган.\nМатбуот хизмати раҳбари Сурайё Раҳмонованинг айтишича, Бош прокуратура ҳодисани матбуотда шов-шув кўтарилишидан аввалроқ ўргана бошлаган.\n"Бу ҳақдаги ариза 28 июнда келиб тушган ва шундан кейин процедуралар бошланган", - деб айтди Бош прокуратура вакили Би-би-сига.\nАввалроқ Бош прокуратура Самарқанд вилояти Каттақўрғон шаҳрида ўғирликда гумон қилинган аёлни ечинишга мажбур қилган ИИБ тезкор вакили ушланганини маълум қилганди.\nИкки боламдан бошқа ҳеч кимим йўқ. Булар билан душманлашсам, ўзимга, болаларимга зиён етказишидан қўрқаман.\nН.Т., ИИБ биносида ечинтирилган аёл\nТошкентда ҳомиладор муслимани "ечинтириб, зўрламоқчи бўлишган"\n"Ҳибсхонада зўрланган Райҳон Соатова иши бўйича ДНК текшируви натижасиз"\nТергов даври зўрланганини даъво қилган қиз иши ёпиқлигича қолмоқда\nШунингдек, Каттақўрғон шаҳар ИИБда мазкур ҳолат юзасидан хизмат текшируви ўтказилмоқда", -дейилади расмий хабарда.\n'Илтимос, ундай қилманг!'\nШу йилнинг 3 июнь куни Каттақўрғон туман ИИБ биноси йўлагида содир бўлган ҳодиса ҳақида илк бор чоршанба куни Озодлик радиоси хабар тарқатди.\nОзодликнинг Фэйсбук саҳифасида чоп этилган видеотасвирда ўрта ёшлардаги аёл кадр ортидаги эркакнинг таҳдид ва ҳақоратлашлари остида кийимларини бирма-бир ечишга мажбурланади.\nВидеода ходимнинг "Еч иштонингни! Еч деяпман сенга, с...й" деган ўшқиришларини эшитиш мумкин.\nҚўрқувдан овози қалтираётган ва ечинишдан ҳаё қилаётган аёлнинг "акажон, мен қилмаганман", деган сўзлари ходимни аёлни таҳқирлашдан тўхтатолмайди.\nЯшадик ва ифлосликнинг энг тубини ҳам кўрдик, мана. Аллоҳ жазоласин,\nВидеода тасвирга тушмаган бошқа бир аёлнинг "илтимос, ундай қилманг" дея ёлворгани ҳам эшитилган.\nИИБ биносига олиб келинган аёлларнинг бир неча киши экани айтилмоқда.\nАммо таҳқирга дучор қилинган бошқа аёллар ҳақида ҳозирча маълумот йўқ.\n'Икки боламдан бошқа ҳеч кимим йўқ'\nАйни пайтда xabar.uz портали жабрланган аёл - Н.Т.нинг ўзи билан боғланишга муваффақ бўлган.\nХabar.uz нинг иқтибос келтиришича, Каттақўрғондаги қишлоқлардан бирида яшайдиган аёлнинг ёши 31да, турмуш ўртоғи вафот этган.\nМуқаддам ўғирлик учун судланганини билдирган аёл " бу одатни ташлагани" ва ҳозирда икки фарзандини боқиш учун "деҳқончилик билан шуғулланиши"ни айтган.\nҲикоясининг давомида у ҳодисани мана бундай баён қилади:\n"Уйга бозорлик қилиш учун борган пайтим бир милиция ходими тўхтатиб, аввал бозордаги кабинетига олиб келди. Кейин икки нафар милиция ходимига қўшиб шаҳар ички ишлар бўлимига жўнатиб юборди. Санъатга ўша ерда рўпара қилишди.\nОчиғини айтганда, илгари ёмон йўлга кириб, ўғриликни одат қилганим учун бир неча бор судланганман. Бозордаги милиция ходимларининг мени таниб қолгани ҳам шундан. Лекин анча бўлди, бу одатни ташлаганман, деҳқончилик билан шуғулланаман.\nУлар мени ушлаб «мелисахона»га юборганини ҳам бир пайтлар йўл қўйган хатоларимга йўйдим- қайсидир жиноятда мендан шубҳаланаётгандир деб ўйладим.\nШаҳар ички ишлар бўлимига олиб келишгандан сўнг Санъат Умаров менга ҳеч нарсадан ҳеч нарса йўқ "сен ўғрилик қилиб юрибсан», - дея ҳақорат қила бошлади. «Уйда болаларим кутиб ўтирибди, мен ҳеч нарса қилмадим десам ҳам қулоқ солмади.\nУ видеога олишдан олдин бир-икки марта оёғимга тепди. Шунга қўрқиб қолдим. У кийимларимни ечишга мажбурлаб, ўзи видеога олди. Яланғоч ҳолда бозорга олиб бормоқчи эди, ялиниб-ёлворганимдан кейин навбатчи милицияларнинг олдигача олиб бориб, изимга қайтарди. Кейин соат бешгача ушлаб ўтириб, қўйиб юборди".\nАёл ҳодиса юзасидан ДХХга шикоят аризаси билан мурожаат қилгани ҳақида Бош прокуратура тарқатган маълумотни тасдиқламаган.\nУнинг сўзларига кўра, ҳеч кимга шикоят қилмаган, балки вилоят прокуратурага чақирилганидан сўнггина ариза ёзиб берган.\nУ Каттақўрғонда икки боласидани бўлак ҳеч кими йўқлиги ва болалари учун қўрқишини айтган.\n"Менинг Санъат Умаровга ҳеч қандай даъвом йўқ. Чунки Каттақўрғонда икки боламдан бошқа ҳеч кимим йўқ. Булар билан душманлашсам, ўзимга, болаларимга зиён етказишидан қўрқаман. Шунинг учун ҳеч қаерга шикоят ҳам қилганим йўқ.\nВилоят прокуратурасига шикоят қилганим йўқ. Лекин мен танимайдиган бошқа одамлар мурожаат қилишибди. Мени чақириб, воқеа қандай бўлганини тушунтириб беришимни сўрашди. Бўлган воқеаларни ёзиб бердим, бор гап шу", - дея каттақўрғонлик аёлдан иқтибос келтирган xabar.uz нашри.\nҲодиса ижтимоий тармоқларда ғазабнок чиқишларга сабаб бўлган.\nФэйсбукда ҳодиса билан боғлиқ #qadrimni_toptama хэштеги трендга чиққан.\nАксар фойдаланувчилар аёлни таҳқирлаган ИИБ ходимини жазолашга ва ИИВ раҳбариятини ҳодиса юзасидан изоҳ беришга чиқарганлар.\nМуносабат билдирганлар орасида Ички ишлар вазири ва Самарқанд вилоят ИИБ раҳбарларининг истеъфосини талаб қилганлар ҳам бор.\nАйримлар очиқликдаги аёлларга муносабат шундай бўлса, қамоқдаги маҳкумалар, хусусан, диний айблар билан қамалганларга нисбатан қандай муомала қилинаётган экан, деган саволларни қўйишган.\nБаъзи фойдаланувчилар Ўзбекистон милицияси учун бу "норма" эканини айтиб, тизимдаги муаммоларга барҳма беришни талаб қилишган.\n"ИИБ ва ДХХ соҳаларида эски одамлар ўша ўз эски услубида ишлаётгани ҳақида кўплаб хабарлар бор. Кечаги видео эса бунга далил", деб ёзган Муҳаммад Шакур ўзининг Фэйсбукдаги саҳифасида.\nТаниқли футбол шарҳловчиси Хайрулла Ҳамидов ҳодисани "ифлосликнинг энг туби" деб атаган.\n"Яшадик ва ифлосликнинг энг тубини ҳам кўрдик, мана. Аллоҳ жазоласин, бошқа гап тополмадим. Зотан бундан катта жазони ҳам топиб беролмаймиз..." деб ёзган шарҳловчи.\n"Рўмолни ечтиришни хоҳлаган жамият, кийимни ечтиришга, шир яланғоч қилишга ҳам қодир. Демак, инсонликнинг қизил чизиғига етиб келдик. Уёғи йўлсизлик", дея таассуф билдирган ислом олими ва блогер Мубашшир Аҳмад Фэйсбук саҳифасида.\nБлогер Давронбек Тожиалиев эса "Аёлини хўрлаган миллатдан буюк кишилар чиқмаган", деб ёзган.\nЎзбек милициясининг гумондорлар ва маҳбусларга нисбатан зўравонлик, жумладан, жинсий зўравонлик ишлатиш ҳоллари ноодатий эмас.\nЎтмишда инсон ҳақлари ташкилотлари бу билан боғлиқ камида икки ҳолатни ҳужжатлаштирган.\nБМТнинг Қийноқлар бўйича махсус маърузачиси Манфред Новак 2010 йилда ўзбек расмийларини мамлакат ҳибсхоналаридаги жинсий зўравонлик даъволарини текширишга чақирган.\nБи-би-си ўтган йили пойтахт милицияси диний экстремизмда гумон қилинган тошкентлик Умида Узоқованинг кийимларини ечишга мажбурлагани ва суратга олиб интернетга қўйиб юбориш ҳамда дубинка билан зўрлашни айтиб қўрқитгани ҳақида хабар берганди.\nКатегория: ФАХШ ИШЛАР | Просмотров: 127 | Добавил: himoyachi | Рейтинг: 0.0/0


Тузни кўп истеъмол қилишнинг зарари » Скачать музыку бесплатно новинки музыки 2016-2017\nТуз таом таъмини яхшилашдан ташқари инсон организми учун муҳим ҳамдир. Ош тузи таркибидаги асосий унсурлардан бири бўлган натрий қон айланиши ва босимини меъёрлаштиради, шунингдек, асаб толалари ва мускул тўқималари орасидаги сигнал алмашинувида ёрдам беради. Ош тузи таркибидаги иккинчи унсур бўлган хлор эса овқат ҳазм бўлишига ёрдамлашади. Бироқ кўп миқдорда истеъмол қилинган туз зарарлидир. Ярим фабрикатлар таркибида туз меъёридан ортиқ бўлади; ресторанларда овқат ширин бўлиши учун тузни кўп солишади. Шўр таомларнинг истеъмол қилиниши эса инсон организмига салбий таъсир кўрсатади. Кўп туз истеъмол қилиш оқибатида танада кўп сув тўпланади. Бунинг сабаби эса қуйидагича: қондаги чиқиндиларни фильтрловчи буйраклар электролитларнинг (натрий ва калий) сувга нисбатан қатъий мувозанатини тутиб туради. Тузнинг организмга кўп миқдорда кириши натижасида буйраклар танада мос равишда кўпроқ сувни ушлашга мажбур бўлади. Организмда кўп миқдорда сув тўпланиши эса вена ва артерия томирларини кенгайтиришга сабаб бўлувчи кўпроқ қон айланишига, бу эса қон босимининг кўтарилишига олиб келади. Биламизки, шўр овқат еганимиздан кейин чанқаймиз – организмимиз шу тарзда натрийнинг сувга бўлган нисбатини тиклашга уринади. Агар шўр таом истеъмол қилиб кўп сув ичаверсангиз, қон босимига дучор бўласиз. Агар кам сув ичсангиз — танангизнинг ўзи керакли миқдордаги сувни ҳужайралардан олади, бу эса тананинг сувсизланишига сабаб бўлади. Тузни кўп истеъмол қиладиган кишилар ҳожатхонага тез-тез боришади. Бу эса ҳар сафар суяк ва тишларимиз мустаҳкамлигини таъминлайдиган кальцийнинг танамиздан чиқиб кетишини билдиради. Кальцийнинг танадан кўп миқдорда чиқиб кетиши остеопорозни келтириб чиқаради. Айрим тадқиқотларда аниқланишича, тузни кўп миқдорда истеъмол қилиш ошқозон яраси ва ошқозон ракига ҳам олиб келиши мумкин экан. Истеъмол қилаётган таомларингиздаги туз миқдорига эътибор беринг: ҳар ҳолда ўта шўр маҳсулотлардан воз кечиш фойдадан холи эмас. Manba: xabardor.uz


Мирзиёев “Бунёдкор” қурилишидан қанча “ишлаган”? « Ўзбекистон Халқ Ҳаракати\nМирзиёев “Бунёдкор” қурилишидан қанча “ишлаган”?\n14 July 2013 - 14:54\nБугунги кунда Ўзбекистон ҳукуматининг мақтанишига сабаб бўлаётган “Бунёдкор” спорт мажмуаси қурилиши шу номли футбол клубига янги офис ва машғулот майдонлари, футбол мухлисларига замонавий кўринишдаги стадион туҳфа этиш баробарида юқори мартабали амалдорларга катта пулларни ўзлаштириш имконини ҳам туҳфа этди. “Бунёдкор” қад ростлаши орқасидан энг кўп даромад олган амалдорлардан бири Ўзбекистон Бош вазири Шавкат Мирзиёев бўлиб, ушбу мажмуа қурилишига ажратилган маблағлардан у таҳминан 100-120 миллион доллар ўзлаштирган.\nБош вазирми ёки Бош товламачими?\nМаълум-ки, мажмуа қурилиши ташаббуси дастлаб “Зеромакс” компанияси раҳбари Миродил Жалоловдан чиққан бўлиб, ушбу иншоотнинг лойиҳаси ҳамда пойдевори айнан мазкур ширкат маблағлари эвазига ишлаб чиқилганди ва қурилганди. “Бунёдкор” спорт мажмуасининг дастлабки, яъни “Зеромакс” буюртмасига кўра тузилган смета-лойиҳасига кўра, иншоот 150 милллион долларга қуриб битказилиши кўзда тутилганди.\nДастлабки лойиҳа ва пудрат шартномаларига кўра, “Бунёдкор” спорт мажмуаси қурилиши Германиянинг KNG ширкатига юклатилиб, мажмуа ҳудудида футбол стадиони ва машғулот майдонлари, футбол академияси ва автотураргоҳлардан ташқари, “Бунёдкор” футболчилари учун тўрт юлдузли меҳмонхона ва спорт-соғломлаштириш маркази барпо этилиши режалаштирилганди. Бундан ташқари, стадионнинг том қисми Германияда ишлаб чиқарилган автоматик ёпиладиган механизм билан жиҳозланиши, стадион остида эса VIP ва CIP секторларга билет олган мухлисларнинг автомобиллари учун VIP-автотураргоҳ қурилиши кўзда тутилганди.\nЛекин “Зеромакс” раҳбарияти томонидан илгари сурилган бу ғоя ва ташаббусларнинг баъзилари қоғозларда лойиҳалигича қолиб кетди. Чунки Ўзбекистон ҳукумати томонидан 2010 йил бошида “Зеромакс”га қарши бошланган текширувлар натижасида мазкур ширкат нафақат “Бунёдкор” спорт мажмуаси қурилишини, балки ўз фаолиятини ҳам тўхтатишга мажбур бўлди. Натижада қурилиш бош пудратчиси “KNG” компаниясининг ҳам “Зеромакс” билан тузган шартномасини бекор қилишдан бошқа чораси қолмади.\nЮзага келган вазиятда Ўзбекистон ҳукумати тўхтаб қолган қурилиш ишларини якунига етказмасдан иложи йўқ эди. Чунки, бир томондан, янги стадион эски “МҲСК” спорт мажмуаси ўрнида қурила бошлаганди. Яъни эски стадион бузилиб, янгиси қурилмаганди. Иккинчидан, “Зеромакс” компанияси атрофидаги воқеалар, шу жумладан, унинг ташаббуси билан бошланган улкан қурилиш объектининг тақдири маҳаллий ва хорижий жамоатчиликнинг диққат эътиборида эди.\n2010 йил кузида Ўзбекистон президенти Ислом Каримов “Бунёдкор” спорт мажмуасидаги қурилиш ишларини республика ҳукуматига ва шахсан Бош вазир Шавкат Мирзиёев зиммасига юклади. Нега президент масъулиятни шахсан Мирзиёевга юклади? Мирзиёев Бош вазир бўлгани учунгинами? Йўқ.\nБу қарорга келишда президент Каримов Бош вазирнинг бошқа “иқтидори”ни эътиборга олди. Гап шундаки, Мирзиёев маблағсизлик туфайли тугалланмай қолган иншоотларни қуриб битказишда, анқироғи, “давлат аҳамиятидаги” қурилишлар учун тадбиркор ва фермерлардан мажбурлаб маблағ ундиришда устаси фаранг амалдорлардан ҳисобланади.\n“Бунёдкор” спорт мажмуаси қурилишини якунига етказиш учун аввало маблағ топиш керак эди. Объект қурилишига давлат бюджетидан пул ажратилмаслиги олдиндан аён эди. Иншоотни хусусий фирма ва компанияларнинг “ихтиёрий” тўловлари эвазига битказишдан бошқа чора йўқ эди. Ва бу вазиятда Мирзиёевга ва унинг бешафқатлигига талаб пайдо бўлди.\nБешафқат Шавкат – доим талабда!\nЭнди бошланган, аммо маблағсиз қолган улкан қурилишни битказишни ўз зиммасига олган Шавкат Мирзиёев ишни смета-лойиҳасининг қийматини кўтаришдан бошлади. Дастлаб 150 миллион доллар деб баҳоланган ва қурилиш бошланиши билан буюртмачисиз, пудратчисиз ҳамда маблағсиз қолган объектнинг қиймати Бош вазирнинг ташаббуси билан бирданига 250 миллион доллар қилиб қайта белгиланди. Яъни лойиҳа қиймати дастлабкисидан 100 миллион доллар кўп қилиб белгиланди.\nИншоотни қуриб битказиш ишларини Шавкат Мирзиёев икки йўналишда – хусусий фирма ва компаниялардан, бир томондан, маблағ ундириш, иккинчи томондан эса, қурилиш материаллари (цемент, тош, арматура ва ҳоказо) ундириш йўналишларида олиб борди. Бунинг натижасида баъзи тадбиркорлар ушбу стадион қурилишига ҳам маблағ, ҳам қурилиш материаллари етказиб беришга мажбур бўлишди. Ҳисоб рақамида маблағи кам бўлган фирмалар эса “Бунёдкор” қурилишига ўз омборларидаги цемент, арматура, шағалтош, алебастр ва бошқа материалларни таслим этишга зўрландилар.\n2011 йил бошида Тошкентнинг Ўрикзор даҳасидаги темир бозорида фаолият юритган баъзи тадбиркорлар савдога олиб чиқилган мол-мулкидан бир куннинг ўзида ажралишди: юзларига қора ниқоблар тақиб олган ва Бош вазир Шавкат Мирзиёевнинг буйруғи билан бозорга бостириб кирган ҳарбийлар тадбиркорларга тегишли ҳамма термир-терсакни машиналарга юклаб, “Бунёдкор” стадиони қурилаётган ҳудудга олиб кетишди. Темир савдосидаги фаолиятини катта қарзлар эвазига бошлаган баъзи тадбиркорлар талончлик натижасида ўз жонларига қасд қилишди. Бошқалари эса қарзларидан уй-жойларини сотиб қутулишди.\nШу тариқа “Бунёдкор” спорт мажмуаси расман 250 миллион доллар, амалда эса икки баравар кам пул ва мисли кўрилмаган талончилик ҳамда адолатсизлик эвазига қуриб битказилди. “Бунёдкор”га ташриф буюрган ҳар қандай одам мажмуа қурилишига амалда 250 миллион эмас, нари борса 100-120 миллион доллар сарфланганини дарров пайқайди.\nЧунки мажмуанинг дастлабки лойиҳасида кўзда тутилган “Бунёдкор” футболчилари учун тўрт юлдузли меҳмонхона ва спорт-соғломлаштириш маркази қурилмаган, стадион остида бўлиши лозим бўлган VIP-автотураргоҳ ҳам йўқ. Бундан ташқари, стадионнинг томи автоматик ёпиладиган механизм билан жиҳозланмаган. Миродил Жалолов томонидан атиги 150 миллион долларлик лойиҳага киритилган объектларга Шавкат Мирзиёев томонидан белгиланган 250 миллион долларлик лойиҳадан жой топилмади.\n“Бунёдкор” спорт мажмуаси қурилишида бош пудратчи бўлган “Trest-12” компанияси мутахассисларининг айтишича, мажмуа қурилишига амалда таҳминан 100-120 миллион доллар сарфланган. “Қолган 120-130 миллион доллар шахсан Бош вазир Шавкат Мирзиёев томонидан ўзлаштирилди. 20-30 миллион долларлик маблағ трестимиз раҳбарлари томонидан ўмарилди”, – дейди “Бунёдкор” спорт мажмуаси қурилишида иштиро қилган муҳандис.\nУнинг айтишича, “Бунёдкор” стадиони қурилишида янги темир конструкциялари ўрнига эски метал буюмлари ҳам ишлатилган. “Масалан, стадионнинг Бунёдкор шоҳ кўчаси тарафидаги зиналарга, яъни амалдорлар кириб келадиган тарафдаги зиналарга лойиҳада кўрсатиган алюмин контструкцияли зинапоялар ўрнатилган. Аммо стадионнинг Чилонзор кўчаси тарафидаги зиналарга эски автобуслардан ечиб олинган темир зинапоялар ҳамда Тошкентнинг Янгиобод бозоридан келтирилган эски метал “япроқлар” ишлатилган”, – дейди “Trest-12” компанияси муҳандиси.\nУнинг сўзларига кўра, стадион хоналарининг жиҳозланиши ҳам ўлда-чўлда қабилида амалга оширилган. “Биздаги лойиҳаларда стадиондаги офисларнинг хоналари ўта қиммат гулқоғоз ва ускуналар билан жиҳозланиши кўзда тутилганди. Лекин амалда биз хоналарни энг арзон гулқоғозлар билан, эски совет услубидаги энг арзон дизайнда жиҳозладик”, – дейди “Бунёдкор” спорт мажмуаси қурилишидаги ўғирлик ва қаллобликларда иштирок қилган қурувчи-муҳандис.\nҚарғишга қолган Мирзиёев ва “Бунёдкор” стадиони\nОчиқдан-очиқ талончилик, кишиларнинг ҳаққи ва адолатсизлик эвазига қуриб битказилган стадион ва бу ишларга бош-қош бўлган Шавкат Мирзиёев кўплаб тадбиркорларнинг қарғишига қолишган. Қарғиш олган Бош вазирнинг ишлари ҳамон рисоладагидек кетмоқда. Лекин қарғишга қолган “Бунёдкор” стадионининг ишлари рисоладагидек эмас.\nСтадион майдонининг чими ўта ёмонлиги боис алмаштирила бошланди. Бундан ташқари, бу ерда қозонилган ғалабалар на “Бунёдкор”га, на Ўзбекистон миллий терма жамоасига ва на футбол мухлисларига татимаяпти. Чунки янги стадионга кўчиб ўтган футбол клуби Осиё чемпионлари лигасидан аввалгиларга қараганда барвақт чиқиб кетган бўлса, Бразилия-2014 учун курашаётган ва охирги ўйинларини қарғишга қолган стадионда ўтказган Ўзбекистон миллий терма жамоасининг куни плей-офф мусобақаларига қолди.\nҚарғиш олган стадионда фақат президентнинг тўнғич қизи Гулнора Каримованинг хайрия-шоу тадбирлари яхши ўтказилди. Бошқача қилиб айтганда, қарғиш олган “Бунёдкор”да фақат қарғишга қолган кимсаларнинг ишлари юришмоқда.


Ҳиндистонда “Аждарҳо тили” циклони 8 кишини ҳаётдан олиб кетди | Qalampir.uz\nҲиндистонда “Аждарҳо тили” циклони 8 кишини ҳаётдан олиб кетди\nОлам\t17 Май 22:10 4447\nКеча, 16 май куни Ҳиндистоннинг ғарбий соҳилида “Тауктаэ” (Аждарҳол тили) тропик циклони кузатилди. Оқибатда камида саккиз киши ҳалок бўлди, электр узатиш тармоқлари ва кўплаб дарахтлар қулаб тушди, минглаб одамлар электр энергиясисиз қолди.\nБугун, 17 май куни “Times of India” нашрининг хабар беришича, Араб денгизида пайдо бўлган циклон Керала, Карнатака, Маҳараштра ва Гоа штатларига зарар етказган. Довул шамоллари ва кучли ёмғирлар одамларнинг ҳалок бўлишига ва вайронагарчиликларга олиб келган.\nХабарга кўра, штатларнинг ҳокимият органлари циклон зонасидаги шифохоналарда даволанаётган коронавирус билан касалланган беморларнинг хавфсизлигини таъминлаш учун фавқулодда чоралар кўрган.\nМаҳараштра штатида даволанаётган 580 нафар бемор қирғоқдаги клиникалардан бошқа соғлиқни сақлаш муассасаларига эвакуация қилинган. Мумбай шаҳрида кучли ёмғир ёғиши сабабли, дам олиш кунлари аҳолини COVID-19’га қарши эмлаш вақтинча тўхтатилган.\nҲиндистон метеорология идораси маълумотларига кўра, “Тауктаэ” циклони 165 км/соат тезликда шимолга Гужарат штати томон ҳаракат қилмоқда. Шу сабаб ушбу ҳудудда яшовчи 150 мингга яқин аҳоли хавфсиз жойларга эвакуация қилинган. Ҳиндистон Қуролли Кучларининг денгиздаги ва қуруқликдаги кучларининг бўлинмалари аҳолига ёрдам бериш мақсадида шай ҳолатга келтирилган. Барча балиқчиларга балиқ овлашни тўхтатиш ва уйларига қайтиш тавсия этилган.\n22 Октябрь 14:00 26458\n24 Октябрь 22:45 21773\n23 Октябрь 22:25 19936\n22 Октябрь 22:47 19223\n22 Октябрь 09:22 18461


hidoyat.uz – “Мовароуннаҳр” нашриётининг сайти - НУРОНИЙЛАР ДУОДА БЎЛСА...\nНУРОНИЙЛАР ДУОДА БЎЛСА...\n2016 йил 4 январ\nХалқимиз асрлар оша кексалар ҳамда ота-она ўрни, ҳурмати, қадр-қимматини баланд тутиб келган. Хонадондаги ёши улуғларнинг фикр, талаб, маслаҳатлари фарзандлар учун мисоли қонундек эътиборда бўлгани ҳикматини ёшинг улғайгани сайин чуқурроқ тушунасан. Бобо-буви, ота-она зурриётларининг бахтли, эл-юртга манзур, ҳалол одамлар бўлишини чин дилдан истайдилар. Ўзлари бошдан кечирган қийинчиликлар, хатою камчиликларни уларга раво кўрмайдилар. Иншааллоҳ, ўғил-қизларнинг ота-онасини рози қилиши, аввало, ўзларининг чиройли тақдирига асосдир. Ёшларнинг таълим-тарбияли, имон-инсофли, ҳунарли инсонлар қаторига қўшилишида бу анъананинг аҳамияти беқиёс.\nМамлакатимиз мустақилликкка эришгандан кейин ҳамма соҳада хорижий мамлакатлар билан алоқа йўллари кенг очилди. Бугунги голабаллашув даврида турли янгиликлар, ўзгаришлар, воқеа-ҳодисалар, қаерда юз беришидан қатъи назар, саноқли дақиқаларда дунёга маълум бўлмоқда. Афсуски, ижтимоий тармоқлар орқали бу каби оқиб келаётган мафкуравий “озуқа”ларнинг ҳаммаси ҳам яхшиликка хизмат қилмайди.\n“Қари билганни пари билмас”, дейдилар. Кўпни кўрган кексалар дуою тилакларида Яратгандан қалбларга, хонадону юртимизга тинчлик-хотиржамлик сўрашлари бежиз эмас. Чунки улар умрлари давомида турмушнинг қанчадан-қанча иссиқ-совуғи, баланд-пасти, синовларини кўришган. Бу ҳаётда инсон учун осойишталикда ҳалол меҳнат билан топилган насибани қадрдонлари билан ҳамжиҳат, бағри бутунликда баҳам кўриш қанчалар муҳим эканини яхши билишади. Якунланиб бораётган “Кексаларни эъзозлаш йили”да биз отахону онахонларнинг мана шу фазилатларини қадрлаш билан бирга, ундан маънавий-маърифий ишларимизда самарали фойдаланишга ҳаракат қилдик. Маҳаллаларда, ўқув даргоҳларида бўлган тадбирлар, мулоқотларда улар ўз ҳаёт йўллари, мустақилликкача халқимиз бошига тушган оғир синовли йилларнинг гувоҳи сифатида гапирдилар. Уларнинг хотиралари, айниқса, ёшларнинг бугунги тинч кунлар, юртимизда илм-фан, халқ маънавияти юксалиши, моддий-маиший имкониятлар кенгайиши учун яратилаётган шароитлар қадрини англашида катта аҳамиятга эга.\nБу йил ҳайит ва байрамларда, қутлуғ Рамазон кунларида кексалар ҳолидан ҳар доимгидан ҳам кўпроқ хабар олдик. Қаровчисиз қолган, бетоб ва ногирон қарияларни маҳалла фуқаролар йиғини фаоллари билан назоратга олганмиз. Ҳамма қариялар тўлиқ тиббий кўрикдан ўтказилиб, зарур ҳолатларда муолажа қилинади.\nТўй ва аза маросимларини ортиқча дабдабасиз, исрофгарчиликсиз ўтказишда маҳаллалардаги кайвони бувижонларнинг маслаҳат, насиҳат, назоратларига таянадиган бўлдик. Улар фикр ва тавсияларини ҳаётий тажрибалари мисолида асослаб берадилар. Умрни, неъматларни, куч-қувватни хайрли ишларга сарфлашда ўрнак кўрсатадилар, ёшлар тўғри йўлдан юришини талаб қиладилар. Дуолари билан ёмонликларни тўсиб, яхшилик йўлини очадилар.\nЙил якунланиб боряпти. “Кексаларни эъзозлаш йили” Давлат дастурида белгиланган вазифалар бундан кейин ҳам долзарб, муҳим, эзгу мақсадли ишларимиздан бўлиб қолади. Зеро, Пайғамбаримиз (соллаллоҳу алайҳи ва саллам)нинг: “Агар тақводор ёшлар, ибодат қилувчи кексалар, эмизикли болалар, ўтлаб юрган чорвалар бўлмаганида, Аллоҳ сизнинг устингизга азобларни ёппасига ёғдирар эди” (Байҳақий ва Табароний ривояти), деган ҳадислари хонадонлар, эл-юрт тинчлиги, фаровонлиги ён-атрофимиздаги ёши улуғ инсонларни рози қилиб яшашимизга ҳам боғлиқ эканини таъкидлаб туради.\nЮнусобод тумани бош отинойиси\n633 марта ўқилган.


Жаҳон банки Ўзбекистонда кадастр тизимини яхшилаш учун 20 млн доллар кредит ажратди\n15:03 / 25.05.2016\n2016 йил 24 май куни Жаҳон банки ижрочи директорлар кенгаши, Халқаро тараққиёт ассоциациясига 20 млн доллар миқдорида кредит ажратишга қарор қилган. Кредит транши Ўзбекистон кўчмас мулк кадастри ва рўйхатдан ўтказиш тизимини модернизация қилиш лойиҳасига йўналтирилади.\nМазкур лойиҳадан кўзланган мақсад, Ўзбекистон электрон ҳукумати тузилмалари ва хизматлари доирасига кирувчи кўчмас мулк кадастри ва рўйхатдан ўтказиш тизимига киришни яхшилаш, унинг самарадорлигини оширишдир.\nЛойиҳа мамлакатнинг иқтисодий тараққиётини қўллаб-қувватлаш ва асрнинг ўрталарига келиб, саноати ривожланган давлатлар рўйхатидаги мамлакатларнинг юқори гуруҳидан жой олишига ёрдам беришни кўзда тутади.\nУ Республика бўйлаб амалга оширилади ҳамда Республика ер ресурслари, геодезия, картография ва давлат кадастри Давлат қўмитасида кўчмас мулк ягона электрон реестри ҳамда кадастрини ташкил этишга қаратилади.


Ўқ отиш бўйича Ўзбекистон чемпионатида ғолиблар аниқланмоқда\n18 июнь, 2018, 18:46 333\nТошкент шаҳридаги МХСК ўқ отиш базасида пневматик ва кичик калибрли куролдан ўқ отиш бўйича қуролдан ўқ отиш бўйича Ўзбекистон чемпионати давом этмоқда.\n100 нафардан ортиқ мерганлар ўз имкониятларини синовдан ўтказаётган ушбу мусобақанинг биринчи кунида пневматик тўппончадан ўқ узиш машқлари бўйича ғолиблар аниқланди.\nУнга кўра, биринчи поғонани Рефат Гирфанов (Самарқанд вилояти) қўлга киритган бўлса, иккинчи ва учинчи ўринларни Артем Чернишев (Тошкент шаҳри) ва Вадим Кондаков (Наманган вилояти) эгаллади.\nАёллар пневматик тўппончадан ўк отиш машқларида самарқанд вилояти вакиласи Ленара Асанова 229,6 очко билан биринчи ўринга кўтарилди. Иккинчи ўрин эса тошкентлик Зарингиз Аминжоновага (228,1) насиб этди. Учинчи ўринга андижонлик Донохон Меҳмонова (208,8 очко) эга чиқди.\nБугун мусобакаларнинг учинчи кунида микст (аралаш жуфтлик) баҳслари ўтказилди. Натижаларга кўра, биринчи ўрин тошкентлик спортчилар Владимир Свечников / Мария Мухиддиновалар тандемига, иккинчи ўрин эса тошкент вилояти спортчилари Абдурахмон Анарбаев / Ирода Азимбаева жуфтлигига насиб этди. Учинчи ўринни эса самарқандлик спортчилар Рифат Гирфанов / Ленара Асановалар банд этишди.


"Пахта фермерга эмас, ўқитувчиларга керак" - BBC News O'zbek\n"Пахта фермерга эмас, ўқитувчиларга керак"\nSof.uz таҳририяти чоп қилган аудио ёзувда мактаб директорлари ва боғча мудираларининг туман халқ таълим бошқармасидаги мажлиси ёзиб олинган. Фарғона вилоят туманларидан бири эканлиги айтилаёган мажлисда халқ таълим бошқармаси бошлиғи ўқитувчиларга қишлоқ хўжалиги биринчи масала эканлигини уқтиради.\nУнда айтилишича, ҳар куни мактаблардан 4 нафар, боғчалардан 2 нафардан ходим фермерларнинг пахтасини чеканка қилиш учун далага бориши мажбурий.\nТуман халқ таълим мудирасининг гапларидан ушбу туман Фарғонадаги Ўзбекистон тумани эканлигини англаш мумкин. Мудира ўқитувчи ва боғча ходимлари иссиқда эзилмаётганини ва пахта фермерга эмас, ўқитувчиларга кераклигини айтган.\nЎзбек мактабларида нега ўқитувчи камайган?\n"Икки соат, уч соат ишлаяпти холос, Жа эзилиб кетгани йўқ иссиқдан. Биттамиз тепасидан турмасак, борганларга барибир. Сиз ўлиб, йўлкира қилиб жўнатасиз, тутқаторга ўтириб олгандан кейин бир пул. Ўша пахта бизга керак. У фермерга ҳам бошқасига ҳам ҳеч нарса керак эмас. Уларнинг мақсади бошқа, фермернинг ичида ҳам виждони бори саноқли".\nМудиранинг гап сўзларидан ушбу топшириқлар Фарғона вилоят ҳокимиятидан келаётганини англаш мумкин.\n"Ўзингизча Америка очиб олманг. Вилоят ҳокимига биз қаршимиз, десангиз, марҳамат кириб айтиб кетаверинг. Мен қилолмайман бу ишни, менга буюрманглар, мен мустасно, деб айтиб кетасиз", дейди у.\nЙиғилишда мактаб ва боғчалардаги мажбурий йиғим масаласи ҳам кўтарилган. Мудира бундан бир ярим ой бурун бўлган концерт ва сотилган қандайдир китоб пулларини мактаб, директорлари ва боғча мудирларидан тезроқ йиғиб беришни талаб қилган.\n"Иккинчиси қарздорлигингизни ёпиб беринг. Концертга одамингиз келганми, келмаганми, буни ўша кунлари қабул қилгансиз. 1,5 ой бўляпти, олиб келиб тўлаб қўйинг. Китобнинг қарздорлигини ҳам узиб қўйинг"\nТуман халқ таълими бошқармаси мудирасининг гапларидан жойларда пенсионерлар пенсия пулини олиш учун яна қайтадан пластикка ўтказишга мажбурланаётганини кўриш мумкин. Бу иш ҳам ўқитувчи ва боғча ходимларига юкланган.\nМудира кўчада одамлар Президент Мирзиёевнинг сиёсатига қарши иш қилаяпсизлар, деб савол бермаслиги учун ўқитувчиларнинг қариндошларини пластикка ўтказишни талаб қилган.\n"Кейин пенсионерларнинг пластикка аризаси. Аризани биринчи мактабда 70 та одам бўлса, 70 одамдан биттадан ариза келиши шарт. Ҳисоб китобига шу ҳақта берилган холос. Бугун чоршанба бўлса, шанба куни якун қиламиз. Ҳеч бўлмаса ўзининг онаси дадасини 30 фоиз пластикка ўтказилсаям. Тушунасизлар нимага айтилаётганини, буни таҳлил қилиш керак эмас. Маҳаллада юрса савол бўлади, ўшани учун кераги йўқ. Ҳамма ўзининг яқин одамини 30 фоизга тушунтира олиши осонроқ бўлади. Кеча Президент бундай дейишувди, нимага санлар бунақа қиляпсанлар, деган савол кўчада юрсангиз миллион марта берилади сизга. Шунинг учун кўчада юрмасдан, ҳамма ходимингиз ўзининг отасими, онасими яқининикини 30 фоиз қилиб келса, гап сўзлардан ҳам ҳоли, осонроқ битади ишингиз", дейди у.\nБи-би-си ушбу масала бўйича Фарғона халқ таълим бошқармаси ва вилоят ҳокимиятидан изоҳ олишга ҳаракат қилди. Вилоят ҳокимиятидан гўшакни кўтарган ходим масъул шахсларнинг барчаси мажлисда эканлигини айтди.


hidoyat.uz – “Мовароуннаҳр” нашриётининг сайти - Бир яхшиликка ўн яхшилик\nБир куни Фотима (розияллоҳу анҳо) бетоб бўлиб қолдилар. Кўнгиллари анор тусади. Бу ҳақда эрлари ҳазрат Алига (розияллоҳу анҳу) айтдилар. Ҳазрат Али (розияллоҳу анҳу) бозорга чиқиб, бир дона анор сотиб олдилар. Пуллари фақат биттагина анорга етар эди, холос.\nБозордан қайтаётганларида йўлда бир тиланчи учраб, қўлларидаги анорни сўраб қолди. Ҳазрат Али (розияллоҳу анҳу) анорни иккига бўлиб, ярмини ўша гадога бердилар. Тиланчи хурсанд бўлди. Уйга келиб, аёлларига анорнинг ярмини кимга берганларини айтдилар. Фотима (розияллоҳу анҳо):\n– Аллоҳ сиздан рози бўлиб, ажр-мукофот берсин, – дедилар.\nОрадан ҳеч фурсат ўтмаган ҳам эдики, эшик тақиллаб қолди. Ҳазрат Али (розияллоҳу анҳу) очиб қарасалар, эшик олдида Салмон Форсий (розияллоҳу анҳу) турибдилар. Қўлларидаги идишда ўн дона анор.\n– Бу анорларни Расулуллоҳ (соллаллоҳу алайҳи ва саллам) бериб юбордилар, – дедилар Салмон Форсий.\n2300 марта ўқилган.